Austrijski kancelar u Beogradu: konferencija za medije – Balkanekspresrb.rs\nonlajn magazin za balkansku saradnju\nKULTURA – ESTRADA\nPOLITIKA – EKONOMIJA\nSVET – EU\nHRANA – ZDRAVLJE\nAustrijski kancelar u Beogradu: konferencija za medije\n17/02/2017 Off By\nAleksandar Vučić je kancelaru Kernu uručio “papir” na engleskom, na kojem je napisana inicijalna ideja za osnivanje slobodne trgovinske zone i carinske unije u okviru CEFTA regiona.\nDANAS U Beogradu boravi austrijski kancelar Kristijan Kern. Posle svečanog dočeka i razgovora iza zatvorenih vrata Kern i Vučić održali su konferenciju za medije.\nVučić se zahvalio Kernu na spremnosti Austrije da se pozabavi i našim problemima i pomogne onoliko koliko može. Rekao je da se Srbija nada nastavku podrške koju joj Austrija pruža na putu ka Evropskoj uniji.\nVučić je naglasio da Austrija i njena vlada imaju potpuno razumevanje za dešavanja na ovim prostorima i da su uvek spremni da čuju i poštuju i ono što Srbija ima da kaže, dodajući da bi voleo „kada bi i svi drugi ne samo čuli nego i slušali glas Srbije, kao što to čini austrijska vlada“.\nPremijer je zahvalio i na pomoći koju Srbija dobija u rešavanju problema sa migrantskom krizom, dodajući da očekuje i dodatnu pomoć i podršku.\nDanas probleme sa Austrijom rešavamo partnerski. Ne tražimo razlog da budemo jedni protiv drugih. Insistiramo na očuvanju stabilnosti i mira na Zapadnom Balkanu”, rekao je Vučić.\nGovoreći o ekonomskoj saradnji dve zemlje, Vučić je rekao da je Austrija najveći investitor, sa oko tri milijarde evra uloženih investicija.\n“U Srbiji posluje oko 500 austrijskih kompanija, a 89 procenata je zadovoljno radom u Srbiji, ali moramo da podignemo taj procenat na 95 odsto i zato ćemo imati sastanak sa austrijskim privrednicima”, ukazao je premijer, dodajući da Srbija mora da poveća svoje prisustvo na austrijskom tržištu.\nKancelaru Kernu je poručio da se u Beogradu i Srbiji oseća kao kod kuće, kao što se Srbi osećaju dobro u Beču jer mu se, kaže, ponekad čini da se tamo više čuje srpski jezik.\n“Nadam se da će naši sastanci biti još češći i spremni smo da pod vašim patronatom dođemo i rešavamo probleme, jer nas nije sramota da kažemo da naša ekonomija može da bude motor ekonomije cele Evrope, ali je za to uslov da očuvamo mir i stabilnost, a za to nam je potrebna pomoć”, napomenuo je premijer.\nOdgovarajući na pitanje novina o tome da li je od predsednika Tomislava Nikolića dobio pismo sa određenim zahtevima, Vučić je rekao da ne želi da komentariše dnevnopolitička pitanja.\n“Pogotovo ne želim da se bavim tračevima, poluistinama, čak ni istinama, o temama koje se ne tiču ove države već političkih partija”, rekao je premijer Vučić i dodao da je uvek spreman za saradnju s Nikolićem.\nRekao je da je taj papir predao Kernu i obavio prve koslultacije sa predsedavajućim Saveta ministara BiH Denisom Zvizdićem i albanskim premijerom Edijem Ramom, i nastaviću da razgovaram sa svima u regionu. Što budemo bogatiji, to će biti bolje za nas”, naglasio je premijer Srbije, dodajući da je to njegova lična ideja i inicijativa.\nNije precizirao šta sve podrazumeva njegova inicijativa, ali je istakao da gubimo sedam odsto prihoda zbog čekanja kamiona na granicama. Istakao je da je uveren da je u predatom dokumentu, prema njegovom mišljenju, budućnost Srbije i celog regiona.\nNavodeći da će možda neki drugi taj papir posmatrati kao praznu priču, Vučić je rekao da vidi da se svuda u regionu podižu nacionalističke i šovinističke tenzije, te da je to značajno rešenje, koje bi moglo da ih “spusti i smiri”, a da ekonomija napreduje.\nVučić je dodao da se nada da će i neki koji dođu posle njega nastaviti tim putem, jer je to ideja koja je dobra za Zapadni Balkan.\n“Time bismo približili naše teritorije i zemlje na Zapadnom Balkanu, čime naši kamioni ne bi gubili po 20 sati na granicama, već bismo smanjili čekanje na dva-tri. A time bismo postali mnogo atraktivnije tržište za investitore”, rekao je Vučić.\nKako je rekao, nekim evropskim zemljama je bilo potrebno 30-40 godina da usklade carinske sisteme, ali mi to možemo mnogo brže, čime bismo drastično popravili svoje šanse za još ubrzaniji ekonomski napredak.\nKern je izjavio da Srbija za Evropu nije “zadnje dvorište” već njena “dnevna soba”, i da je ona deo koji mora još više da se približi Evropi.\nKern je istakao da u trenutku kada se suočavamo sa nizom izazova, što važi naročito za Balkan, izuzetno ceni napore koje Srbija, sa premijerom Vučićem na čelu, pruža za održanje regionalne stabilnosti.\n“Stabilnost je nešto o čemu treba da razgovaramo i na nivou EU i mislim da su nam u Briselu potrebni intenzivniji razgovori o putu Srbije u Evropu. Postoji veliki potencijal i tu Austrija sebe jasno vidi kao nekoga ko se zauzima za Srbiju”, rekao je kancelar Kern.\nAustrijski kancelar je dodao da najviše mora da se uradi na infrastrukturnim projektima, pre svega na železnici i auto-putevima, jer, kako je konstatovao, to povezuje narod na Balkanu.\nKancelar je dodao da je trenutno veoma teška situacija u svetskoj politici, da se svet suočava sa nizom izazova, a da to važi i za Balkan.\nNaglasio je da izuzetno ceni napore Vlade Srbije na održavanju stabilnosti u regionu, jer je to važno ne samo za Srbiju već i za Evropu.\nTakođe, dodao je Kern, sa Vučićem je razgovarao i o migrantskoj krizi.\nIzjavio je da Srbija ne može da postane parking za izbeglice, te da se Srbiji mora pomoći više u finansijskom smislu.\n“Srbija je dobila skromne doprinose EU. Vučić nije čovek koji moli za nešto, ali potrebno je da podržimo Srbiju”, rekao je Kern.\nDodao je da je svima u interesu da ostane na snazi dogovor sa Turskom, ali da je važno da se sličan dogovor postigne i sa severnoafričkim zemljama.\n“Cilj je da izbeglice na pristojan i dostojanstven način budu zbrinute”, zaključio je Kern i dodao da se zemlje EU moraju više i ozbiljnije baviti uzrocima izbeglištva.\nAustrijskog kancelara primio je i predsednik Srbije Tomislav Nikolić.♦\nMihajlovićeva: Danas je dobar dan za SNS, biramo pobedničkog kandidata\nŠabac: policija zaplenila duvan i cigarete!\nSava centar: Doživljaj za baletske sladokusce – nastupaju Ana Cigankova i Konstantin Alen\nIstinomer: Laž godine – Veće plate medicinskih sestara\nNA DANAŠNJI DAN – 17. NOVEMBAR\nNA DANAŠNJI DAN – 16. OKTOBAR\nVICEKANCELAR NEMAČKE ZIGMARA GABRIJELA: ČVRSTA PODRŠKA REFORMAMA SRBIJE\nNA DANAŠNJI DAN – 15. NOVEMBAR\nPOTPISAN MEMORANDUM O ULAGANJU KINEZA U OBRENOVAC I STARU PAZOVU\nSLUČAJ EULEKS: MARIJA BAMI PREDALA DOKAZE ZA KORUPCIJU\nNa bolničkom lečenju 211 pacijenata zaraženih koronavirusom\nNBS: SMANJENE KAMATNE STOPE NA 8 ODSTO


Zaštićena kao beli medved: Niko nije preneo priču o Aninim ofšor poslovima! – Gerila\nGerila > Politika > Zaštićena kao beli medved: Niko nije preneo priču o Aninim ofšor poslovima!\nobjavljeno na Mar. 28, 2018 u 2:47 pm\nNijedan releventan ili “menjstrim” medij u Srbiji do sada nije preneo veliko istraživanje koje je sredinom meseca objavio hrvatski nedeljnik Nacional. U tekstu koji je taj magazin objavio, a potkrepljen je validnim dokumentima, kaže se da je sadašnja premijerka Ana Brnabić duboko umešana u aferu u kojoj glavnu reč ima “Continental Wind”, firma u kojoj je ona zvanično bila direktora, a kojom i danas upravlja.\nPrenosimo najzanimljivije delove iz zagrebačkog Nacionala, upravo zato da bi javnost u Srbiji mogla da čuje ko je ustvari Ana Brnabić i kako je sa svojim kriminalnim ortacima rešila da opljačka i još više uništi našu zemlju.\nNajzanimljivije delove pročitajte u nastavku teksta.\nZagrebački „Nacional“ došao je do ekskluzivnih dokumenata koji otkrivaju šta premijerku Srbije Anu Brnabić povezuje sa „maglovitom hobotnicom kompanija“ prikrivenog vlasništva čije će vetroelektrane Srbiji prodati struju za više od 500 miliona evra tokom 12 godina, ali izbegavajući da plaćaju porez.\nDatum je 4. oktobar 2015, direktorka lokalne podružnice „Continental Winda“ je Ana Brnabić. Upravo je napunila 40 godina i stekla MBA diplomu Univerziteta u Halu u Velikoj Britaniji, a iza sebe je imala iskustvo konsultovanja u USAID-ovim projektima u Srbiji. Jedan od njenih glavnih poslova u to vreme bio je razvoj vetroelektrane u Dolovu.\nOdržala je konferenciju za štampu u Vladi Srbije, na kojoj je istakla da u njenoj kompaniji nema ilegalnih aktivnosti, da nema problema u komunikaciji kompanije s Vladom Srbije i da tokom postupaka nije bilo koruptivnih aktivnosti. Tako je efektno okončan skandal oko prisluškivanja i primanja mita. Potom je javno podnela ostavku na direktorsko mesto u kompaniji.\nU to vreme o Ani Brnabić se u srpskoj štampi dosta pisalo kao o najizglednijoj kandidatkinji za vođu Jedinice za isporuku rezultata (eng. Delivery Unit), neformalnog tela u sklopu kabineta srpskog premijera koje je odgovorno za koordinaciju srpskih ministarstava. Kako se izveštavalo, Jedinica za isporuku osnovana je prema uputstvu bivšeg britanskog premijera Tonija Blera.\nAli Ana Brnabić nije preuzela tu poziciju. Uprkos javnoj ostavci ostala je direktorka „Continental Winda Srbija“ narednih deset meseci, do 19. avgusta 2016. Nakon toga njena karijera u srpskoj vladi napredovala je munjevitom brzinom.\nNagli politički uspon\nU avgustu 2016. Ana Brnabić je zamenila Kori Udovički na mestu ministarke državne uprave i lokalne samouprave, a u junu 2017, kada je Vučić postao predsednik Srbije, srpski parlament je na opšte iznenađenje postavio Anu Brnabić na mesto premijerke, što ju je dovelo na naslovnice novina širom sveta kao prvu otvoreno gej šeficu vlade u istočnoj Evropi. Njeni prioriteti postali su borba protiv sive ekonomije, smanjenje birokratije i suzbijanje korupcije u državi čija najviša oligarhija skriva svoje bogatstvo u ofšor kompanijama. Ana Brnabić je takođe najavila da će njena vlada u parlamentu izglasati zakon prema kom će svi državljani morati da otkriju poreklo svoje imovine. Nakon devet meseci, to još nije ispunjeno.\nDokumenti u posedu Evropske istraživačke saradnje (EIC) u okviru projekta „Malta Files“, u kojem sarađuje i „Nacional“, otkrivaju da je Ana Brnabić kao direktorka „Continental Winda Srbija“, bila upoznata s nekim ofšor operacijama njegove međunarodne matične kompanije.\nDana 11. septembra 2014. izvršni direktor „Continental Wind Partnersa“ i Krendalov poslovni partner, italijanski državljanin Fabricio Kanjaso, koji je rezident Monaka, poslao je imejl malteškoj pravnoj i savetodavnoj kompaniji „Credence“. Kanjaso je vlasnik kompanije „Deprojen“, sa sedištem u Monaku, stopostotnog vlasnika „Continental Winda Srbija“. „Deprojen“ je takođe bio vlasnik „Warm Waters Ltd.“, kompanije registrovane na Malti 16. septembra 2014.\n„Mi bismo što pre želeli da uključimo srpsku TPN – kompaniju s posebnom namenom u vlasništvu ’Warm Waters Ltd.’“, napisao je Kanjaso zvaničnicima malteške kompanije i zatražio pravne dokumente potrebne da bi se osnovala nova kompanija-kći u Srbiji, koja će biti u vlasništvu malteške matične kompanije. Uz tri zatražena dokumenta naveo je dve osobe i njihove privatne podatke. Jedna od njih bila je Ana Brnabić. Manje od mesec dana od njegovog prvog imejla, 10. oktobra 2014, u Beogradu je osnovana srpska podružnica „Warm Watersa“ – „River Power Solutions“, sa 100 srpskih dinara (oko jedan evro) osnivačkog kapitala. Iz spomenutog imejla nije jasno koju je ulogu Ana Brnabić imala u kompaniji „River Power Solutions“ niti je vidljiva njena uloga u malteškim kompanijama.\nMeđutim, nedelju dana ranije, 3. oktobra 2014, Ana Brnabić je kao direktorka „Continental Winda Srbija“ potpisala amandman br. 2 na ugovor o zakupu s lokalnim srpskim zemljoposednikom, koji je uključivao „River Power Solutions“. Uz novu kompaniju malteškog vlasnika, u tom dokumentu navedeno je još nekoliko energetskih kompanija, koje su sve delile istu adresu: Đure Jakšića 6/5, Beograd. Reč je o kompanijama „Vetroelektrane Balkana“, „Vetroelektrane Balkana Zapad“ i Srpsko udruženje za energiju vetra, SEWEA.\nLete mejlovi – lete novci\nI neki drugi radnici „Continental Winda Srbija“ pojavljuju se u imejl prepisci s Maltom. Pravni savetnik Željko Đurić, koji je imao posebnu punomoć za „River Power Solutions“, odgovorio je 18. septembra 2014. Fabriciju Kanjasu. Poslao mu je kopije vlastitih ličnih podataka i podataka Marine Petrović, finansijske direktorke „Continental Winda Srbija“, koja je bila imenovana direktorkom nove srpske kompanije „River Power Solutions“. Kanjaso je prosledio svoj imejl i malteškoj kompaniji „Credence“. Željko Đurić je takođe poslao kopiju svog imejla tadašnjoj direktorki „Continental Winda Srbija“ Ani Brnabić.\nBilo je još razmjena imejlova između Beograda, Monaka i Malte, a ticali su se osnivanja „River Power Solutionsa“. Prema „Malta Filesima“, Ana Brnabić primila je kopiju drugog Đurićeva imejla 29. septembra 2014. U njemu je Đurić zatražio od Kanjasa dodatnu dokumentaciju malteške matične kompanije u vezi sa njenim pravnim zastupnicima.\nTreći imejl koji je Ana Brnabić primila kao kopiju datiran je na 8. jun 2015. Bila je reč o bitnoj stvari za tu srpsku kompaniju-kćer malteške kompanije. Prethodna direktorka podnela je ostavku pa je jedan od njenih podređenih zamolio Kanjasa da mu pošalje nove potpisane i overene dokumente za imenovanje novog direktora. Prema dokumentima „Malta Filesa“, Ana Brnabić nikada nije odgovorila na te imejlove koje je dobila kao kopije u CC-u. U martu 2015. „River Power Solutions“ postao je velika priča kada su srpski mediji izvestili da bi toplotne pumpe mogle zagrejati stanovništvo Beograda koristeći energiju iz gradskih reka Dunava i Save. Taj projekt prezentovan je na briselskoj konferenciji kompanije „Star Renewable Energy“ iz Glazgova, koja je usko sarađivala sa „River Power Solutionsom“. Pritom, mediji su otkrili da je lokalna srpska kompanija pripremila projekt obnovljivih izvora energije za državnu energetsku kompaniju „Beogradske elektrane“. „Projekt na kom radimo usmeren je izgradnji toplovoda u Srbiji, koristeći toplotne pumpe za ekstrakciju toplote iz reke Save u Beogradu“, rekao je Krendal na konferenciji u Sofiji u oktobru 2015. i dodao da se očekuju investicije od 100 miliona evra.\nProjekt kasnije nije zaživeo, ali godišnji finansijski izveštaji malteške matične kompanije „Warm Waters“ (koja je preimenovana u „River Power Solutions Ltd.“) pokazuju da su operacije kompanije finansirane putem malteške zaobilaznice.\nPrema godišnjem izveštaju za 2015, malteška matična kompanije bez zaposlenih dala je 198.000 evra beskamatnog i neosiguranog zajma svojoj jedinoj podružnici u Beogradu. Taj zajam trebalo je da bude vraćen do 1. aprila 2018, a delimično je bio otplaćen 25. februara 2016. u iznosu 140.000 evra. Međutim, srpsko ministarstvo finansija službeno je odobrilo Pravilnik o kamatnim stopama u skladu s principom „izvan dohvata ruke“ za sve zajmove između povezanih stranaka. Time je određena minimalna kamata za dugoročne zajmove između povezanih kompanija u evrima, koja je u 2015. i 2016. trebalo da iznosi 5,07 odsto godišnje.\nTagoviana brnabićcontinental winddirektnornaprednjaciofshoreofšorofšor kompanijapremijerkaprevaraprodaja struješemasnsstrujautaja porezavetroelektranevlada srbijevlasnik


Vučić panično ubjeđuje zapadne diplomate da mu režim u Kremlju smješta proteste i ruši ga | Avangarda\nNacionalistička opozicija nije alternativa\nDok je “vlasnik većeg dela srbijanske desničarske i antiliberalne opozicije, Dragan Đilas”, bio u publici tokom protesta organiziranih u Novom Sadu, Sergej Trifunović, “glumac na privremenom radu u politici” održao je “verovatno najvulgariji javni govor u viševekovnoj istoriji Novog Sada” koji je bio “ekstremistički i duboko antivojvođanski govor u najboljoj šešeljevskoj tradiciji devedesetih godina prošlog veka. Te večeri je napravljen fatalni raskol unutar protesta na njegovo građansko i proevropsko krilo i desničarsko i nacionalističko krilo iza koga se kriju organizatori čitave akcije. Od protesta zbog kršenja ljudskih prava, ugrožavanja medijskih sloboda, korupcije i destrukcije institucija – nezadovoljstvo se pokušava usmeriti na “izdaju” i “predaju” Kosova kao ključni Vučićev crimen. Zaokret udesno, odnosno, pokazivanje pravog lica Đilasove koalicije ograničiće masovnost i snagu protesta u Srbiji.”\nNacionalistička politika još jednom je na dobrom putu da pobedi društvo u Srbiji. Na obostranu i dugoročnu štetu svih. Građanski protesti širom Srbije, koji su doprineli jačanju društva, oslobađanju ljudi, posebno u unutrašnjosti, od straha i u izvesnom stepenu delegitimisali Vučićeve autoritarne tendencije, ovih dana ulaze u krizu usled jasne namere opozicione desničarske koalicije, Saveza za (veliku) Srbiju, da ih preuzme ili preciznije ‒ preotme.\nPrvi martovski građanski protesti počeli su da liče na stranačke demonstracije nacionalističke desnice. Građanima se obraćaju partijski aktivisti opozicione koalicije, a među njima i najmrakobesniji ideolozi i trbuhozborci klerofašističkih “Dveri”, ili ultranacionalističke stranke Vuka Jeremića. Okretanje protestne energije ljudi na ulicama ka nacionalističkoj ideologiji i pokušaji fokusiranja nezadovoljstva ljudi na Vučićevu, navodnu, “izdaju” Kosova i izneveravanje stupidne ideološke mantre o “kosovskom zavetu” – veliki broj racionalnih ljudi već je odvojilo od protesta.\nTrifunovićevo izjednačavanje fašizma i antifašizma\nDesničarski i konzervativno-nacionalistički govornici najpre su, poput kukavičjeg jajeta, podmetani na protestima u manjim sredinama u unutrašnjosti. Nije loše svedočanstvo o društvenoj klimi u srpskom društvu to što se neofašistički govornici na protestima na mrežama diskredituju kao homofobi ili antivakcinaši, ali se malo ko doseti da su to pre svega apologeti zločina u BiH i negatori genocida.\nPrepad u cilju poželjne ideološke profilacije protesta je izveden i u Vojvodini. U glavnom gradu preostale pokrajine, glumac bez elementarnog obrazovanja, bremenit višegodišnjim bliskim odnosima sa ozloglašenim ljudima srbijanskog podzemlja (uključujući i ubice premijera Zorana Đinđića) održao je skandalozan govor. Prethodno, Sergej Trifunović, na čudan način i uz verovatnu finansijsku asistenciju tajkuna Dragana Đilasa, postaje lider Pokreta slobodnih građana. Navedenu stranku je osnovao i pod krajnje sumnjivim i nikad razjašnjenim okolnostima napustio poraženi na predsedničkim izborima, Saša Janković.\nPre skandaloznog novosadskog govora, glumac Trifunović je, pokušavajući nesvojstveno njegovoj profesiji da govori vlastiti tekst, održao morbidan govor u Kragujevcu, gde je izjednačio fašizam i antifašizam, proglašavajući za poželjne fotografije vođe srpskih fašista iz Drugog svetskog rata, Dimitrija Ljotića. I to baš u Kragujevcu u kome je Ljotićev Peti dobrovoljački korpus učestvovao u deportaciji đaka koje su nemački okupatori streljali 1941. godine.\nI kada se činilo da veću štetu, od toga da glumac govori tekst iz svoje glave, ne može da napravi, Trifunović se obreo u vojvođanskoj prestonici. U njoj, kako se čini, nije govorio svoj, već kako dolikuje glumačkom zanatu, dobro naučeni, tuđi tekst. Vlasnik većeg dela srbijanske desničarske i antiliberalne opozicije, Dragan Đilas, viđen je te večeri u publici. U svome govoru glumac na privremenom radu u politici je održao verovatno najvulgariji javni govor u viševekovnoj istoriji Novog Sada. Ali poseban fokus je bila njegova osuda izmišljenog vojvođanskog “separatizma” koji će uskoro biti realizovan na stranom, okupacionom kamionu... Bio je to zaverološki, ekstremistički i duboko antivojvođanski govor u najboljoj šešeljevskoj tradiciji devedesetih godina prošlog veka. Te večeri je napravljen fatalni raskol unutar protesta na njegovo građansko i proevropsko krilo i desničarsko i nacionalističko krilo iza koga se kriju organizatori čitave akcije.\nU međuvremenu je Dragan Đilas, kupujući partije i medije, stvorio desničarski front antivučićevske opozicije, čija je ključna zasluga što u zapadnim prestonicama naprednjački autokratski, korumpirani i nacionalistički režim deluje znatno prihvatljivije nego što bi smeo. Takođe, Đilas pravi i svoju političku partiju, koju je, kakve li ironije, rešio da nazove Stranka slobode i pravde.\nSlobodu promoviše čovek koji je u vreme režima DS-a bio simbol bahatosti, diskriminacije i ukidanja slobode najranjivijim nacionalnim i društvenim grupama – Romima i LGBT populaciji. O pravdi će da priča čovek koji je svoje brzometno stečene milione tokom devedesetih godina 20. veka, višestruko umnožio u periodu kada je bio u vrhu vlasti od 2008. do 2012. upravo kada su građani Srbije, šibani domaćim sklerotičnim sistemom i svetskom ekonomskom krizom, najviše propadali. Možda će najavljeni Zakon o poreklu imovine pročistiti političku scenu Srbije. Biće zanimljivo kako će neki od “progonjenih” lidera SzS-a objasniti kako su, prema vlastitom priznanju, postali milioneri (Đilas i Jeremić). U tom kontekstu pitanje Jeremićevih finansija, netransparentnih donacija, mreže međunarodnog kriminala, itd, postaće posebno aktuelno.\nO pravim namerama lidera nacionalističke koalicije svedoče i njihove snažne ruske veze o kojima se u javnosti malo zna. Vučić za sebe propagandno zadržava ulogu najvažnijeg ruskog partnera. Njegovi mediji pošto su naglašeno proruski (i nacionalistički) orijentisani neće govoriti o mogućem ruskom uticaju na opozicione lidere. Ipak, obavešteni izvori govore da Vučić ovih dana panično ubeđuje zapadne diplomate da mu režim u Kremlju smešta proteste i ruši ga u cilju sprečavanja postizanja sporazuma sa Kosovom. Poznavaoci prilika ne očekuju da Aleksandar Vučić ima minimum kapaciteta da doživi temeljniju transformaciju i izvede svoju 1948. godinu.\nO tome govori naglašeno i kukavičko režimsko ćutanje o najuticajnijem finansijeru Đilasove koalicije, Mlađanu Đorđeviću. Ovaj biznismen sa odličnim vezama u vrhu ruske države nekada je bio savetnik Borisa Tadića zadužen za destabilizaciju regiona i velikosrpske pritiske na Crnu Goru. Danas je, verovatno, jedini čovek iz Srbije kome su širom otvorena vrata jedne od najgledanijih emisija u Rusiji, koju vodi Jevgenij Primakov, unuk nekadašnjeg Jeljcinovog premijera. Toliko vremena u udarnom terminu na ruskoj državnoj televiziji odavno niko iz Srbije nije dobio. Pred milionskom ruskom publikom, Đorđević je optužio Vučića da izdaje Kosovo i ne sluša mišljenje “naroda”, crkve i opozicije, odnosno Đilasove i njegove koalicije.\nValja pomenuti da je ovaj nezaobilazni čovek SzS-a važan saradnik krovne ruske propagandne organizacije – RISI (Ruski institut za strateška istraživanja), čiji je redovni gost i na čijoj je skupštini nedavno govorio u ime srpske opozicione koalicije. Pre nekoliko godina na otvaranju podružnice RISI-ja u otcepljenom moldavskom Pridnjestrovlju, Đorđević je rekao: “Naša organizacija podržava pravo Krima na samoopredeljenje. I ne samo Krima, verujemo da isto pravo ima i ruski narod u Pridnjestrovlju, kao i Srbi u Republici Srpskoj.” Đorđević je i osnivač proruske i desničarske organizacije “Srpski kod”, koja deluje u Srbiji, gde u saradnji sa organizacijom “Naša Srbija” organizuje kampove za decu srpske nacionalnosti iz Srbije, Crne Gore i BiH.\nBoško Obradović – savremeni ljotićevac\nU kritici Vučićeve kosovske politike svoj politički angažman iscrpljuje još jedna važna sastavnica opozicione koalicije – Dveri, koje predvodi jedini harizmatični lider te skupine, ultradesničar Boško Obradović. Ovaj savremeni ljotićevac, kako ga često karakterišu sa mnogo osnova, nedavno je posetio Rusiju. Tamo se sastao sa vođom paradržavne terorističke grupe “Noćni vukovi”, koji se nalazi na crnim listama demokratskih država. Ispod fotografije sa vođom paravojne formacije koji se zbog terorističkih aktivnosti nalazi i na Interpolovoj poternici, lider koalicije koja ima intenciju da “demokratizuje” Srbiju je napisao: “Hvala ti za lekciju kako se brani Otadžbina, patriotski vaspitava omladina, voli svoja Crkva i pamte nacionalni heroji. Vidimo se ponovo u Srbiji!” Tako Obradović o vođi “bajkerskih” grupa ruskog paradržavnog i ultranacionalističkog terora, koji je tamo gde mu je bilo dozvoljeno da se probije širio nasilje i mržnju, izazivajući sukobe i haos.\nNa sličnom tragu je bio još jedan lider SzS-a, Milan Stamatović koji je u Srbiji otvarao ruske vojne kampove za obuku dece, pod patronatom terorističke organizacije koja je nedavno došla pod udar zakona i u Rusiji. Ali, nažalost, niko da objasni zbog čega Dverima i čitavoj koaliciji oko Dragana Đilasa toliko smeta srpska patetično-provincijalna autokratija u pokušaju, a sa oduševljenjem posmatraju i podanički se klanjaju pravoj autokratiji iz Kremlja, koja svoje političke protivnike i neposlušne novinare ubija po pločnicima moskovskih ulica ili haustorima solitera.\nJoš jedan lider SzS-a, Vuk Jeremić, slično vremenu kada je bio Tadićev šef diplomatije, i kada je Srbiju posvađao prvo sa regionom, a potom i sa Zapadom, da bi postao eksponent ruskih i kineskih interesa – nastavio je tim putem i kao opozicioni lider. Poput njegovog kolege Obradovića i Jeremić skoro čitavu svoju javnu delatnost iscrpljuje u pokušajima opstruiranja postizanja dogovora Srbije i Kosova, napadajući Vučića zbog, navodne, namere da prizna Kosovo. Posetu Vašingtonu i javne istupe posle toga on je iskoristio da denuncira Vučića i da, navodno, Americi “nudi nezavisno Kosovo i to odmah”.\nNeretko, Jeremić se bavi i trolovanjem – javnim iznošenjem zavera, tračeva i neproverivih dojava o tome dokle su, navodno, došli, ili gde su zapeli tajni pregovori Vučića i Tačija, sa očitom namerom da oteža dijalog. Ne mora se pominjati da je opstruiranje pregovora i žestoko protivljenje sporazumu Beograda i Prištine jasan i javno manifestovan stav Rusije, koji njeni zvaničnici zaodevaju u narativ o preambuli srpskog Ustava i Rezoluciji 1244.\nNajzad i središni čovek desničarske koalicije SzS, zli jezici u Beogradu bi rekli, vlasnik, Dragan Đilas, uputio je Aleksandru Vučiću otvoreno pismo, koje mediji pod njegovim uticajem široko citiraju ili prenose integralno. Isključiva tema i lajtmotiv obraćanja su kosovski pregovori u kojima je Vučić optužen da je “uništio” poziciju Srbije, a kao rešenje problema Đilas predlaže obustavu pregovora. Zanimljivo je i da Đilas optužuje Vučića zbog toga što je ispunio “sve tačke” potpisanog Briselskog sporazuma kao međunarodnog ugovora.\nKo umije da čita – ratovi tek slijede\nU vreme pisanja ovog teksta održava se svečanost povodom godišnjice klerofašističke organizacije “Dveri”. Njen lider, koji udara ideološki takt čitave koalicije, Saveza za (veliku) Srbiju, poručio je da će “tema svih tema” ostati borba za povratak Kosova u Srbiju i “briga za sve Srbe u regionu”. Ko ume da čita – ratovi tek slede. Uz to, svaki od proklamovanih nacionalističkih principa do detalja se poklapaju sa politikom naprednjačkog režima.\nIz svega navedenog jasno je da su pokušaji da se opstruiraju i zaustave pregovori sa Kosovom u središtu političkog delovanja antievropskog i antizapadnog SzS-a. Ogromna pokrenuta energija građanskih protesta se sada pokušava preuzeti i silom usmeravati ka desnici. Od protesta zbog kršenja ljudskih prava, ugrožavanja medijskih sloboda, korupcije i destrukcije institucija – nezadovoljstvo se pokušava usmeriti na “izdaju” i “predaju” Kosova kao ključni Vučićev crimen. Zaokret udesno, odnosno, pokazivanje pravog lica Đilasove koalicije ograničiće masovnost i snagu protesta u Srbiji.\nKome i do sada nije bilo jasno, zbog ovoga je Mirjani Karanović i Dušanu Vujoševiću bilo zabranjeno da govore, a nacionalisti i neofašisti bez imena i dela su dobrodošli i sve ih je više za mikrofonima i na binama. Najnoviji talas kriminalizacije i satanizacije Crne Gore kako u Vučićevim, tako i u medijima pod kontrolom opozicije, dobar je lakmus da se u Srbiji bore za vlast različite frakcije identične autoritarno-nacionalističke matrice i sa približno sličnom spremnošću da služe, ne javnom interesu Srbije i njenog društva, već imperijalnim interesima režima u Kremlju.\nOpstruiranjem pregovora sa Kosovom najveći deo opozicije koji se sve češće pokazuje i politički i društveno konzervativniji od autoritarno-nacionalističkog režima – ide na ruku samo ruskoj destabilizaciji Balkana. Uostalom, pogledaju li se stavovi opozicionih lidera prema Bosni i Hercegovini, Crnoj Gori, o Kosovu je bilo reči – jasno je da opozicija okupljena oko Saveza za (veliku) Srbiju nije i ne može biti alternativa. Možda ima i zakonomernosti – najdestruktivniji režim u regionu kreirao je ideološki još mračniju opoziciju. Srbiju očekuje samo gušći mrak.


U POVERENJU: Dan kada okrećemo novi list?\nDan kada okrećemo novi list?\nIstraživanje je pokazalo da većina ljudi pokušava da napravi promene ponedeljkom, ali da bar polovina u tome ne uspe.'\nOd sutra okrećem novi list - rečenica je koju najčešće izgovaramo nedeljom, jer ponedeljak, početak radne nedelje, zvuči i kao dan za velike početke. Istraživanje britanskih naučnika je pokazalo da većina ljudi pokušava da napravi promene ponedeljkom, ali da bar polovina u tome ne uspe.\nČak 75 odsto ispitanika je navelo da im je ponedeljak bar dva puta bio na listi dana za nove poduhvate - veće zalaganje na poslu, bolji odnos prema partneru i porodici, odlazak na sport, opraštanje sa slatkišima... Od tog broja, 40 odsto je priznalo da su im se sve ambicije "izduvale" već tokom dana ili čak ujutru.\nMnogi krenu ambiciozno kada se probude, zdravo doručkuju, zakažu termin u teretani, bolje se pripreme za sastanak, ali oko 12 sati nastupi prva kriza, kada uglavnom pokleknu. Za ručak već jedu neki gurmanski obrok, površno završavaju radne obaveze i jedva čekaju da odu kući da spavaju, umesto na isplanirano vežbanje - navode istraživači u izveštaju.


Američki senatori protiv „kineskih predatora“ — preko leđa Crne Gore - 15.08.2018, Sputnik Srbija\nAmerički senatori protiv „kineskih predatora“ — preko leđa Crne Gore\nGrupa od 16 američkih senatora traži od predsednika Donalda Trampa da SAD iskoriste svoj uticaj u MMF-u da bi sprečile nastavak projekata, kao i nove projekte... 15.08.2018, Sputnik Srbija\nanalize i mišljenja, vesti, svet, kina, crna gora, region\n12:36 15.08.2018 (Osveženo: 03:49 26.08.2021)\nCC0 / Pixabay / Kineski zmaj\nGrupa od 16 američkih senatora traži od predsednika Donalda Trampa da SAD iskoriste svoj uticaj u MMF-u da bi sprečile nastavak projekata, kao i nove projekte iz inicijative „Pojas i put“ u zemljama koje su prihvatile, kako navode, kinesko „predatorsko finansiranje infrastrukture“, među kojima je i Crna Gora.\nZapad bi da sruši kineski megaprojekat u Crnoj Gori – u provaliju\nU pismu upućenom američkom predsedniku senatori zabrinuti zbog potencijalnih zahtjeva za spasavanje, koji mogu biti upućeni MMF-u od zemalja koje su prihvatile kineske projekte, sugerišu da bi Amerika kao najveći kontributor MMF–a, sa kvotom od 17,46 odsto, morala iskoristiti svoj uticaj u toj instituciji, kako bi osigurala da uslovi za dobijanje finansijske pomoći od Fonda spriječe nastavak tekućih kineskih projekata.\nOni navode da od država koje se finansijski guše pregovarajući sa Kinom kako bi spriječile rast duga, Peking u međuvremenu izvlači ogromne ustupke, uključujući i udjele u strateški važnoj imovini. Kao primjeri navode se Džibuti, Pakistan i Šri Lanka, ali upozoravaju i na kineski uticaj u Evropi sa naglaskom na Crnu Goru.\n„Pokušaj Pekinga da „kapital pretvori u oružje“ nije samo ograničen na Aziju i Afriku, već se odnosi i na Evropu. Crna Gora i Kina su 2014. godine postigle dogovor o izgradnji auto-puta koji povezuje Luku Bar i Crnu Goru sa Srbijom i drugim balkanskim zemljama. Kineska Eksport-import banka (Eksim) složila se da finansira 85 odsto procijenjenih troškova od jedne milijarde dolara za prvu fazu projekta, a druga i treća faza vjerovatno će dovesti do neizvršavanja obaveza, ukoliko finansiranje nije obezbijeđeno po vrlo povoljnim uslovima“, ističu senatori, koji poručuju da je od suštinskog značaja da se SAD suprotstave pokušajima Kine da druge zemlje drži kao finansijske taoce i prisiljava na otkupe.\nU tom kontekstu, potencira se primjer Džibutija za koji postoje strahovanja da bi zbog svoje zavisnosti od Kine mogao Pekingu da prepusti kontrolu nad kontejnerskim terminalom Dolareh, zatim Šri Lanke koja je zbog nemogućnosti otplate više od milijardu dolara kredita Kini ustupila na 99 godina zakup Hambantota luke, a u fokusu je i Pakistan kojem se nešto slično može dogoditi sa Gvadar lukom.\nPada monopol Zapada: Rusija i Kina preokreću svet u novom smeru\nCrna Gora, za koju je MMF ocijenio da zbog visokog spoljnog duga više ne može sebi priuštiti dalje zaduživanje kako bi završila auto-put, takođe je u ugovoru sa kineskom stranom potpisala da u slučaju nemogućnosti otplate duga, može garantovati dijelom svoje teritorije, pa američki senatori tvrde da se i ona nalazi u kineskoj kreditnoj klopci.\nAko se ostave po strani geopolitički obračun SAD sa Kinom, između ostalog i preko Crne Gore, ostaje pitanje finansijske isplativosti čitavog projekta.\nJedan od lidera Demokratskog fronta Nebojša Medojević u razgovoru za Sputnjik podsjeća da je još 2014. godine, tokom rasprave o načinu izgradnje auto-puta i kreditu sa kineskom Eksim bankom, u Parlamentu upozorio Vladu i građane Crne Gore na sve rizike jednog ovakvog projekta, kao i neumoljive pokazatelje koji govore da je on ekonomski neopravdan, da Crnu Goru uvlači u ozbiljnu eskalaciju stranog duga i dovodi budžet pred velike izazove, jer je kredit dogovoren na 20 godina, dok godišnje treba da se izdvaja 60 miliona evra koje Crna Gora nema.\n„Posebno što je politički važno, jeste da se ovim ugovorom Parlament, po meni, potpuno suprotno Ustavu odrekao suvereniteta nad imovinom i dijelom teritorije Crne Gore, jer u slučaju da ne možemo da platimo godišnju ratu, kineska (Eksim) banka može ili da zaplijeni dio teritorije ili dio državne imovine: avione ’Montenegro erlajnza‘, ’Plantaže‘, ’Elektroprivredu‘, ili neke plaže“, upozorava Medojević.\n4 Maj 2018, 22:32\nKao posebno opasno vidi činjenicu da je kineskoj banci dato pravo da blokira crnogorski budžet.\n„Nijedna država neće dozvoliti da im strani kreditor blokira budžet. To ni Grčka nije dozvolila, a mi smo to u tom ugovoru dozvolili, tako da ukoliko ne budemo mogli da isplatimo, kineska banka ima mogućnost da blokira budžet, što znači da se ona prva naplati, pa tek kasnije da se isplate plate, penzije, socijalne prinadležnosti“, konstatuje naš sagovornik.\nOn ocjenjuje da je reč o „kolonijalnom ugovoru sa ogromnim potencijalom za korupciju“, jer je, kako tvrdi, ugovoren za najmanje 500 miliona evra, više nego što realno vrijede ti radovi.\nMedojević podsjeća na procjenu francuske studije „Luj Deže“ prije nekoliko godina, da ta trasa ne može da košta više od 600 miliona evra. „A vidimo da će izaći na milijardu i sto miliona evra, što ukazuje da postoji ogromni rizik da se u tom poslu ugradio neko iz vrha crnogorske vlasti i da će tu takođe doći i do ogromnog pranja novca“, dodaje naš sagovornik.\nPrema njegovim rječima, i Svjetska banka je rekla da je po njihovim kriterijumima ovaj projekat ekonomski neisplativ i da ona ne bi dala ovaj kredit „čak ni po uslovima koji su vrlo fleksibilni za infrastrukturne projekte“.\nSudar megasila na okeanu: Počinje novi hladni rat, ali neće ga voditi ni Rusija ni Amerika\n19 Februar 2018, 12:38\n„O finansijskoj održivosti da i ne govorimo. Dionica auto-puta će koštati milijardu i sto miliona evra, a prihodi u najboljem slučaju od naplate putarine, koju ljudi mogu da plate, godišnje neće biti veći od tri miliona evra. Znači, taj novac će moći da se vrati od profita tog parčeta auto-puta za nekih 300 godina“, tvrdi Medojević, koji dodaje da „ne postoji nijedan politički, nacionalni ili ekonomski razlog zbog kojeg je Crna Gora ušla u jednu ovakvu avanturu.\n„Ugovor je takav da ni u jednom segmentu ne štiti Crnu Goru, a u svim segmentima štiti kineskog izvođača i kinesku banku“, kaže predsjednik PzP-a.\nNa kraju razgovora, naš sagovornik se dotakao i okolnosti da SAD prije svega nisu toliko zabrinute zbog neodrživosti spoljnog duga država poput Crne Gore ili Džibutija, već upravo zbog činjenice da je Kina kao strateški rival uspjela da nastali vakuum iskoristi i popuni. U tom smislu, on dodaje da „nijedna velika sila prirodno nije srećna da vidi da neka druga velika sila dolazi i ima uticaj na bilo kojoj tački svijeta“.\n„Balkan je uvijek bio strateški interesantan zbog potencijala da izazove nestabilnost i jasno je da je Balkan već sada jedna Latinska Amerika Evrope. Kada dođe do globalnih pomjeranja i gurkanja velikih svjetskih sila, kao što je to slučaj danas, male države poput Crne Gore moraju biti posebno oprezne da se ne nađu negdje između tih interesa, a Crnoj Gori nije prvi put da se nađe u takvoj situaciji“, navodi Medojević. On dodaje da, kad je reč o tome šta će se ubuduće dešavati sa Crnom Gorom, nije uopšte optimista, „imajući u vidu ovakav stepen podjela unutar pravoslavnog bića i razjedinjenosti, uz očigledno ozbiljnu stratešku konfuziju koja vlada.“


Uvodna obuka | SGS Srbija\nOdrživost Uvodna obuka\nSGS ima niz uvodnih kurseva obuke koji vam pružaju osnovno znanje o svim temama, njihov pregled i mogućnost da ih razumete.\nNaši kursevi obuhvataju zahteve u vezi sa velikim izborom standarda, odredbi i praksi upravljanja, bez obzira na to da li se radi o osnovnom znanju koje možete da proširujete tokom daljih studija, znanju potrebnom za poboljšanja unutar organizacije ili profesionalnim veštinama kao što je provera. Bilo koji kurs da izaberete, dobićete precizne i temeljne informacije i praktične savete od naših obučenih instruktora širom sveta.\nIzaberite naš uvodni kurs obuke\nNaši uvodni kursevi obuke su prilagođeni onima koji se bave razvojem i primenom standarda ili procedure ili njihovim upravljanjem. Naši kursevi vam pružaju sve informacije potrebne za pripremu i kada se upoznate sa osnovama i opštim zahtevima, moći ćete da proširite svoje znanje i postanete stručnjak za određenu temu. Nudimo veliki izbor kurseva za učenje nakon završetka uvodnih kurseva obuke.\nNudimo kurseve obuke u vezi sa velikim brojem industrija, razvojem upravljanja i razvojem profesionalnih proveravača. Pohađanjem SGS-ovih obuka maksimalno ćete iskoristiti budžet za obuke, a naši instruktori sa iskustvom u različitim sektorima pomoći će vam da ispunite specifične ciljeve obuke svake organizacije. Kombinacija našeg iskustva u učenju i tehnika za brzo učenje pomoći će pojedincima ili kompletnom osoblju da ostvare ciljeve obuke. S obzirom na to da možemo da prilagodimo programe vašim potrebama, izborom bilo kog kursa ćete moći da iskoristite naš ugled po pitanju nezavisnosti, izuzetnosti i inovativnosti. Postali smo vodeća organizacija na tržištu u pružanju usluga kojima se povećavaju efikasnost i konkurentnost, a smanjuje rizik.\nPozovite nas još danas da biste saznali više.


Vesti online / Sport / Fudbal / Partizanu preti izbacivanje iz Evrope\nPartizanu preti izbacivanje iz Evrope\nU najvažnijem meču kada je u pitanju plasman u evropska takmičenja fudbaleri Partizana neće imati podršku navijača pošto je klub kažnjen igranjem dve utakmice na domaćem terenu bez prisustva publike zbog incidenata koji su se desili na duelima protiv Budućnosti i Olimpijakosa.\nNajveću štetu bi pretrpeli oni koji na utakmice dolaze zbog fudbala\nGeneralni sekretar kluba Miloš Vazura kaže da je ovo ujedno poslednja opomena pred izbacivanje.\n- Kažnjeni smo sa dve utakmice, ali, ma koliko je ta kazna teška, opomena da nas čeka još nešto gore ako se bilo kakav incident dogodi na sledećim mečevima, mora da se shvati ozbiljno. Verujem da su naši navijači svesni da bi sledeća kazna mogla da znači izbacivanje iz Evrope i da više nikakvih patriotskih parola ne sme da bude jer ih UEFA sve podvodi pod političke - rekao je Vazura za Sportski žurnal.\nFinansijski gubitak od meča sa Videotonom je oko 200.000 evra.\n- Finansijski gubitak na utakmici sa Videotonom biće zanemarljiv u odnosu na štetu koju će igrači pretrpeti zbog izostanka podrške sa tribina… Ako smo od prodaje ulaznica mogli da zaradimo oko 70 do 100 hiljada evra i još 120 moramo da platimo kaznu, tih 200.000 bilo bi dovoljno da kupimo još jednog igrača - dodao je generalni direktor Partizana.\nFUDBAL Sramotno: UEFA klicanje Srbiji računa kao rasizam\nFUDBAL Partizan izgrednicima preti izbacivanjem sa stadiona: Evo šta ne sme da se radi na meču sa Skenderbegom\nFUDBAL UEFA nemilosrdna prema Partizanu


Djilas: Ko napada Vidića, taj ne želi dobro srpskom fudbalu\nBeta 6. januara 2021. 16:00\nPredsednik Stranke slobode i pravde (SSP) Dragan Djilas ocenio je danas da ne želi dobro srpskom sportu onaj ko napada bivšeg fudbalera Nemanju Vidića, jer zbog sportista poput njega, dodao je on, deca u Srbiji se bave sportom i maštaju kako će igrati za svoju zemlju.\nPredsednik Fudbalskog saveza Srbije (FSS) Slaviša Kokeza izjavio je ranije danas, nakon što su opoziconi lideri Dragan Djilas i Boško Obradović podržali bivšeg fudbalera Nemanju Vidića koji je kritikovao FSS, da su oni „propali“ političari, a da sada izražavaju zabrinutost za srpski fudbal, preneli su mediji.\n„O političkim procenama Slaviše Kokeze neću da govorim, a ne bi smeo ni on. UEFA strogo zabranjuje bilo kakav uticaj države i politike na fudbal, a još strože zabranjuje funkcionerima saveza da se bave politikom“, naglasio je Djilas u pisanoj izjavi.\nDjilas je kazao da Kokeza pokušava da ga „upetlja“ u svoj obračun sa reprezentativcima Srbije i po „diktaturi svog šefa“ optužuje ga da hoće da preuzme FSS.\n„Nisam izgovorio ni jednu jedinu reč o Slaviši Kokezi, FSS i fudbalu u Srbiji. Nemam nikakvu ambiciju da se bavim Fudbalskim savezom Srbije“, istakao je on.


Hoće li Saletova 'lekcija' probuditi Partizan? - Sportske.net\nHoće li Saletova 'lekcija' probuditi Partizan?\nCrno-beli su u nastavak šampionata ušli još uvek pospani od zimske pauze. Nakon remija sa Voždovcem, ekipu je razbudio kapiten Saša Ilić.\nKapitenova reč je zakon, legendarni Saša Ilić imao je štošta da kaže na račun svojih saigrača, naročito defanzivaca, kojima je kapiten održao lekciju nakon utakmice.\nKako prenosi današnje izdanje 'Sporta', Saša Ilić je naročito zamerio mladom defanzivcu Lazaru Ćirkoviću, ali i Branku Iliću, koji su prikazali nedopustivo nizak kvalitet igara protiv Zmajeva. Pomenuti izvor tvrdi da je kapiten Partizana naročito zamerio nedostatak koncentracije u ključnim momentima.\nNezadovoljstvo igrama svog tima Saša Ilić nije uspeo da sakrije ni na terenu, kada je i prilikom izlaska uputio kritike svojim drugovima, a nastavio je i svlačionici, gde su osim pomenutih fudbalera, po lekciju dobili i ostali članovi tima.\nPartizan je bodom iz 16. kola povećao prednost ispred Crvene zvezde na sedam bodova, ali ne sme se zaboraviti da crveno-beli svoj meč igraju danas, protiv Radničkog u Nišu, te da imaju priliku da se eventualnom pobedom primaknu na četiri boda zaostatka u odnosu na vodećeg večitog rivala.\nPartizan u narednom, 17. kolu igra sa današnjim rivalom Crvene zvezde, dok će izabranici Nenada Lalatovića gostovati Jagodini.


Unapređenje sigurnosti i bezbjednosti u saobraćaju u KS - Istinomjer\nUnapređenje sigurnosti i bezbjednosti u saobraćaju u KS\nUnaprijeđenje sigurnosti i bezbjednosti u saobraćaju na KS u saradnji sa MUP KS i Institucijama koje se bave istraživanjem saobraćaja. Glavni i osnovni cilj je bez poginulih u saobraćaju u KS, organizovati edukacije učesnika u saobraćaju.\nU toku mandata Vlade KS obećanje je ispunjeno u mjeri koja je zanemariva za njegove ciljeve.\nMinistar saobraćaja Kantona Sarajevo Adi Kalem i dekan Fakulteta za saobraćaj i komunikacije Univerziteta u Sarajevu doc.dr. Amel Kosovac 21. 7. 2020. godine potpisali su Protokol o poslovno-tehničkoj saradnji kojim se definišu osnove saradnje Ministarstva i Fakulteta kroz veće približavanje prakse i teorije u svim vidovima saobraćaja. Kako je tom prilikom rečeno, fokus saradnje će biti na unapređenju funkcioniranja javnog prijevoza u KS, te planiranje i razvoj prijevoza kroz brojne segmente njegovog organiziranja i funkcioniranja.\nZajednički cilj je raditi na unapređenju znanja studenata kroz konkretne primjene iz prakse, zajednički razvoj i unapređenje praktične nastave na predmetima svih vidova saobraćaja. Naučnoistraživački rad i saradnja na stručnom usavršavanju uposlenika Ministarstva saobraćaja također će biti dio njihove buduće saradnje. Kako je istaknuto u Protokolu, ciljevi unapređenja su definisani kroz unapređenje edukacije i akcentiranje tržišnih potreba, kao i rad i praktična nastava studenata na rješavanju izazova i problema iz realnog sektora.\nMinistarstvo saobraćaja KS, 21. 7. 2020.\nPovodom Međunarodnog dana bijelog štapa, 15. 10. 2020. godine upriličeno je svečano otvaranje koridora za slijepa i slabovidna lica ispred prostorija Udruženja slijepih Kantona Sarajevo.\nKako bi omogućilo sigurnije kretanje za slijepe i slabovidne osobe, Ministarstvo saobraćaja KS finansiralo je i okončalo projekt taktilnih površina i zvučne saobraćajne signalizacije za slijepe i slabovidne osobe na užem lokalitetu naselja Skenderija. Vrijednost projekta iznosi 240.000 KM. Projektom je obuhvaćeno 12 ključnih tačaka na ovom području, obuhvaćene su sve semaforizirane raskrsnice i pješački prelazi, kao i autobuska, trolejbuska i tramvajska stanica. Time je slijepim i slabovidnim osobama omogućeno korištenje javnog gradskog prijevoza, samostalno kretanje i obavljanje svakodnevnih poslova, ali i olakšalo kretanje do njihovog doma koji se nalazi u Ulici Podgaj.\nMinistarstvo saobraćaja KS, 15. 10. 2020.\nMinistarstvo saobraćaja Kantona Sarajevo i Vijeće za sigurnost saobraćaja na cestama u Kantonu Sarajevo 2. 12. 2020. godine službeno su započelli aktivnosti na realizaciji kampanje pod nazivom „Znaš o čemu pričam“, s ciljem prevencije i unapređenja sigurnosti saobraćaja na cestama našeg kantona.\nKako je navedeno na zvaničnoj stranici Ministarstva saobraćaja KS, iz tog razloga, snimljena su tri promotivna video spota o značaju korištenja dječijih autosjedalica, problematici korištenja mobitela u vožnji, te vožnji pod uticajem alkohola.\n“Televizija Sarajevo je, povodom početka njihovog službenog prikazivanja, pripremila prilog HD rezolucije sa izjavama ključnih aktera ove kampanje – član Vijeća Adnan Alikadić, ministar saobraćaja i predsjednik Vijeća Adi Kalem, premijer Mario Nenadić i glumac Enis Bešlagić, a koji možete preuzeti i pogledati na sljedećem linku:\nOvom prilikom, objavljujemo i link na kojem je moguće pogledati sva tri spota, čiji krator i glavni lik je glumac Bešlagić:\nMinistarstvo saobraćaja KS, 2. 12. 2020.\nNa sjednici održanoj 3. 12. 2020. godine Vlada Kantona Sarajevo usvojila je Plana održive urbane mobilnosti za Kanton i Grad Sarajevo. Ministar saobraćaja KS Adi Kalem naveo je tom prilikom da se radi o strateškom dokumentu koji podrazumijeva historijski iskorak ka savremenim konceptima urbane mobilnosti za period od 2020. do 2025. godine. Ovo je, po njegovim riječima, ujedno i prvi ovakav plan u Bosni i Hercegovini.\nNovi pristup planiranju urbane mobilnosti podrazumijeva izradu strategije koja može potaknuti prelazak na čistije i održivije načine transporta, kao što su pješačenje, biciklizam, javni prijevoz, nove obrasce vlasništva i korištenja automobila, upotrebu novih tehnologija, te usvajanje novih koncepata održive gradske logistike.\nAdi Kalem, 3. 12. 2020.\nKalem je i podvukao da ovaj plan ima za cilj rješavanje problema koje današnji prometni sistemi generišu, prvenstveno misleći na stradanja ljudi u saobraćajnim nesrećama, gubitku vremena tokom vožnje, štetnog uticaja na okoliš, a samim time i na zdravlje ljudi, ali i da doprinese povećanju atraktivnosti i kvalitete urbanog okruženja i dizajna za dobrobiti građana, ekonomije, te društva u cjelini.\nU organizaciji Vijeća za sigurnost saobraćaja 9. 12. 2020. godine održana je online konferencija pod nazivom: “Sigurnost saobraćaja na cestama u Kantonu Sarajevo”, koju je otvorio ministar saobraćaja KS Adi Kalem.\nKako je na zvaničnoj stranici Ministarstva saobraćaja KS navedeno, na konferenciji je učestvovalo 35 učesnika iz svih institucija koje se bave ili su u direktnoj vezi sa poljem upravljanja, organizacije, inspekcije, kontrole, planiranja, edukacije, te ostalih saobraćajnih stručnjaka i participanata koji su iskazali svoje interese u ovoj oblasti.\nOvim povodom, doneseni su i usvojeni sljedeći zaključci:\n– Poboljšanje projektnih rješenja saobraćajne infrastrukture kroz konstantnu edukaciju projektanata u oblasti sigurnosti saobraćaja;\n– Poboljšanje saradnje nadležnih upravitelja cesta, međusobno kao i sa drugim subjektima u cilju zajedničkog planiranja, sufinansiranja i realizacije projekata saobraćajne infrastrukture;\n– Nastavak preventivnih akcija promocije sigurne vožnje djece, opasnosti vožnje pod uticajem alkohola i korištenja mobitela u vožnji;\n– Priprema ciljeva i akcionih planova za period 2021-2030. u području poboljšanja sigurnosti saobraćaja;\n-Organizacija skupova/konferencija svakih šest mjeseci kao mogućnost razmjene iskustava i praćenja rezultata; \n– Pokrenuti inicijativu prema Ministarstvu komunikacija i transporta BiH da se u ZOOBSU propiše mjera privremenog ili trajnog oduzimanja vozila od višestrukih povratnika u činjenju teških saobraćajnih prekršaja;\n– Pokrenuti inicijativu kod Ministarstva za obrazovanje nauku i mlade Kantona Sarajevo da se provede analiza opravdanosti polaganja praktičnog dijela ispita za vozača na utvrđenim rutama u cilju poboljšanja psiho motornih vještina novih vozača;\n– Stvaranje boljih radnih uslova za mobilne radnike u saobraćaju u funkciji poboljšanja sigurnosti saobraćaja;\n– Adekvatnije obilježavanje radova na cesti;\n-Usklađivanje rada semafora u cilju uspostave zelenog vala.\nMinistarstvo saobraćaja KS, 9. 12. 2020.\nMinistarstvo saobraćaja Kantona Sarajevo je 30. 12. 2020. godine, izrazivši svoje zadovoljstvo zbog realizacije projekta Razvojnog programa Ujedinjenih nacija (UNDP) u BiH, pod nazivom “Air Pollution Management and Smart Parking Solution”, dalo punu podršku implementaciji jednog ovakvog projekta.\nProcjena je da veliki dio gradskih gužvi i dodatno zagađenje zraka nastaju uslijed traženja slobodnog parking mjesta. Kako bi se doprinijelo smanjenju emisije plinova, reduciranju saobraćajne gužve, te povećavala sigurnost u saobraćaju od velikog značaja je ovako Smart rješenje. Ministarstvo saobraćaja KS je dalo saglasnost za dvije ulice, i to Brodac i Bistrik, gdje je firma CET Energy implemetirala tehničko rješenje detekcije slobodnih parking mjesta putem IP kamera, koje imaju funkciju senzora, te serverima šalju informaciju o zauzetosti svakog parking mjesta. Sistem detekcije putem IP kamera ne samo da ima funkciju prikaza parking mjesta već i prikazuje podatke koji služe za ekonomske proračune, a najvažnije utiče na ekologiju i poboljšava kvalitet zraka, jer vozači ne kruže više puta u potrazi za slobodnim parking mjestom, a samim tim ne usporava se saobraćaj i ne prave se gužve.\nMinistarstvo saobraćaja KS, 31. 12. 2020.


Malinari zadovoljni sastankom, očekuje se porast cene do 1,83 evra – Info LIGA\nMalinari zadovoljni sastankom, očekuje se porast cene do 1,83 evra\nby I L · 23/07/2017\nNakon sastanka predstavnika malinara iz čitave Srbije sa ministrom poljoprivrede Branislavom Nedimovićem i predstavnicima Vlade odustalo se od radikalnih mera koje su planirane kao krajnji izlaz u rešavanju problema oko otkupne cene malina. Dobrivoje Radović, predsednik Asocijacije malinara Srbije kaže da su učinjeni značajni pomaci nabolje u današnjim pregovorima i da očekuje rast akontne cene u narednom periodu, do traženih 1.83 eura za kilogram.\nPrvi put danas su na sastanku u Vladi Srbije napravljeni ozbiljni pomaci u dugim pregovorima oko ovogodišnje otkupne cene maline. Vlada Republike Srbije garantovala je da će ubuduće pratiti i kontrolisati ovu oblast, od otkupa maline, skladištenja u hladnjačama, međusobne trgovine u Srbiji do izvoza. To je veliki pomak. To znači da će ministarstvo pratiti izvozne cene maline i ako rastu cene na stranom tržištu ona mora rasti i akontna cena. Malinari su zadovoljni rezultatima sastanka i ne odustaju od otkupne cene od 1,83 evra – kaže Dobrivoje Radović, predsednik Asocijacije malinara Srbije.\nPored ovog, Vlada Srbije obećala je, kaže Radović, da će u opštinama u kojima je zbog elementarnih nepogoda bila proglašena vanredna situacija pomoći malinarima u sadnom materijalu, hemiji, đubrivu, kako bi se zasadi očuvali.\nDogovoreno je da se osnuje Nacionalni savet koji će se baviti problemima u proizvodnji maline.\nKada smo počeli da spajamo otkupljivače i malinare pre mesec dana cena je bila 110 dinara, a danas već imamo taj skok koji ide 153, 158, 163 u zavisnosti od prostora, a negde čak i do 170 dinara” – rekao je posle sastanka ministar Nedimović ističući da je jako je važnio da ta cena bude akontna, odnosno da “otkupljivači imaju obavezu da – prema ugovorima o prodaji maline na zapadno tržište – tako plaćaju razliku!\nNedimović je dodao da Vlada apsolutno stoji iza principa otvorenog tržišta koje treba da opredeli cenu maline.\nPROTEST Malinari ne odustaju od cene 1,83 eura\nPukla vodovodna cev u gradskom parku\n25/07/2017 u 09:07\nPa da li je moguce da je i ovaj sastanak uspesno zavrsen a na terenu prica katastrofa?\n24/07/2017 u 10:44\nDosta više laži prevara i obećanja svaki drugi dan uspešan sastanak sve dogovoreno pa na kraju ništa cena ista\nOstavite odgovor na Golosijan Odustani od odgovora\nNext story Predsednik opštine Ivanjica ugostio i nagradio najbolje učenike\nPrevious story Aranđelovdan – slava manastira Kovilje


Jedini papir koji čuva Kosovo u Srbiji sve dok ga Beograd poštuje - Sputnjik Srbija\n07:33 11.06.2020 (osveženo 13:17 11.06.2020) Preuzmite kraći link\nTo je, dodaje on, veoma velika razlika u odnosu na druge rezolucije, kakva je ona koja se odnosi na Kipar, koja se svake godine obnavlja, što znači da svake godina mora o tome da postoji saglasnost.\nOn ukazuje na još jednu važnu karakteristiku Rezolucije 1244 - da je pravno obavezujuća.\nDokle god postoji Rezolucija 1244 ona je brana Kosovu da postane međunarodno priznata država. Po tom dokumentu, Kosovo je protektorat, što je za nas podjednako važna odredba kao i ona da je sastavni deo Srbije.\nRezolucija 1244 je trajna i može biti ukinuta ili promenjena samo uz saglasnost svih pet stalnih članica Saveta bezbednosti UN, ili u dogovoru sa Srbijom.\nSavet bezbednosti UN, trajanje, protektorat, Rezolucija12 44


Beta 27. septembra 2021. 13:00\nPredsednik Opštinskog odbora Narodne stranke u Negotinu Krsta Stanković Njenjulović izjavio je danas da se SNS u kampanji za lokalne izbore u toj opštini „krije iza lika i imena“ predsednika Srbije Aleksandra Vučića, a da je Negotin za vlast u Beogradu „zaboravljena ruska gubernija“ koje se seti samo pred izbore.\n„Bilbordi u Negotinu su već oblepljeni Vučićevim likom, a ne listom kandidata naprednjaka za lokalne izbore ili njihovim kandidatom za predsednika opštine. Njihovi aktivisti maltretiraju gradjane tražeći im siguran glas, a rukovodioci po preduzećima ne prezaju ni od toga da pretnjama primoravaju, pre svega, radnike na odredjeno da svojim potpisom daju takozvani siguran glas naprednjačkoj listi“, rekao je on za list Danas.\nStanković Njenjulović, koji je prvi na listi Narodne stranke za izbore zakazane za 17. oktobar, istakao je da ta stranka ima veliku podršku u gradu, a njen rezultat će zavisiti od toga da li će kod gradjana preovladati strah ili će se osmeliti i „svoj glas dati prema savesti“.\n„Mnogi Negotinci su ogorčeni i žale nam se na pritiske naprednjaka. Potrudićemo se da u narednih mesec dana što više budemo u kontaktu sa narodom i da predstavimo gradjanima da postoji i druga strana“, rekao je Stanković Njenjulović.\nOn je dodao da je Narodna srtanka izlaskom na izbore „učinila pravi potez“, jer se samo tako može videti „čemu je sve aktuelna vlast sklona kako bi onemogućila opoziciju da izadje na izbore“.\n„Za mnoge Negotince prosečna plata u Srbiji je samo san, a mnogi primaju minimalnu platu. Prethodne četiri godine ništa nije radjeno, nego su počeli da asfaltiraju pred izbore“, rekao je Stanković Njenjulović.


Muzički program Dunavfest-a 4. i 6. septembra - Rock SvirkeRock Svirke\nMuzički program Dunavfest-a 4. i 6. septembra\nDrugi po redu „Festival kultura Dunava – Dunavfest 2012“, održava se od 31. avgusta do 11. septembra na više lokacija na Beogradskoj tvrđavi. Muzički deo programa pod nazivom „Ritual u muzici“, održaće se 4. i 6. septembra u Barutani (Veliki barutni magacin), a sadržaće četiri koncerta u dva dana.\nItalijanski Triad Vibration i mađarska Vojasa sviraće u utorak 4. septembra (20 h), dva dana kasnije, u isto vreme, nastupaju Eugene Chadbourne (SAD) i Serbian Jazz, Bre Band.\nTriad Vibration su, kako se navodi, tribal jazz sastav, a Vojasa je „nova romska muzika iz Budimpešte“.\nEigene Chadbourne njujorški gitarista nastupa više od 35 godina, dok je Serbian Jazz, bre Band formiran kao deo istoimenog multimedijalnog proketa fotografa Ivana Grlića.\nUlaz na ovogodišnji Dunavfest košta 100 dinara po danu.


Čečen: Hapšenje čoveka iz Krušika je drastičan pokazatelj nedemokratske prirode vlasti - Dijalog.net\nNaslovna Politika Čečen: Hapšenje čoveka iz Krušika je drastičan pokazatelj nedemokratske prirode vlasti\nBeograd, 15. oktobar 2019 . – Hapšenje čoveka iz Krušika koji je dostavio dokumentaciju i razotkrio aferu sa ocem ministra unutrašnjih poslova Nebojše Stefanovića jedan je od najtužnijih momenata u istoriji istraživačkog novinarstva u Srbiji, izjavio je FoNetu urednik u Centru za istraživačko novinarstvo Srbije (CINS) Branko Čečen.\n“Ako vlast počne da hapsi naše izvore, to znači da je zloupotreba direktno okrenuta prema građanima i njihovom pravu da ukazuju na nepravilnosti“, smatra urednik CINS.\n“Očigledno je prekršen Zakon o zaštiti uzbunjivača i sve upućuje na zloupotrebu institucija. Mi treba da ohrabrujemo građane da ukazuju na korupciju, a ne da ih hapsimo zbog toga“, objašnjava Čečen.\n“Oni nemaju pozitivan odnos ni prema zakonima, ni prema demokratskim normama, pa je bilo za očekivati da se postave prema istraživačkim novinarima kao prema političkom neprijatelju. Tako se i ponašaju“, smatra Čečen.\n“Najveća frustracija je, ipak, to što ono što se otkrije ne stiže do najvećeg broja građana Srbije. Mislim da samo oni jako radoznali koji koriste društvene mreže uspevaju da saznaju deo onih fantastičnih stvari koje mi otkrivamo“, uveren je Čečen.\nKaže i da strah ne oseća za sebe, jer je “prošao ratišta 90-ih, Arkana koji sa 10 tipova upada u redakciju i postrojava“, ali se, ipak, plaši za svoje novinare i izvore.\n“Iako ih mi efikasno štitimo, pitanje je da li možemo da ih zaštititimo, ako BIA naumi da razotkrije naš izvor“, obrazlaže Čečen.\nDodaje i da se plaši za ovo društvo, koje je “odavno gluvo i slepo“, ali kada utrne i i prestane da reaguje, to je onda “veliko i divno igralište za autoritarce i diktatore“.\n“Mediji se namerno drže u tom stanju i izvršna vlast neprestano još strašnije pogoršava tu sliku, podstiče najnegativnije prakse, gušeći najpozitivnije“, konstatuje Čečen.\nOsvrćući se na fenomen lažnih vesti i “nesmetano lupetanje i izmišljanje po medijima“, on je ocenio da se to može lako regulisati sudskom praksom, samoregulatornim telima i oslobađanjem tržišta reklama, koje je uvek u rukama vladajuće koalicije.\n“U tom slučaju, vrlo brzo ćemo videti da će se mediji takmičiti u tačnim informacijama, i gubiće strahovitu količinu novca za netačne informacije, naročito za one zlonamerne“, rekao je Čečen.\nOdgovornost medija vidi u njihovoj poslušnosti, zato što ne pružaju otpor, dok su, prema njegovom mišljenju, uzrok takvog stanja nedovoljni resursi.\nČečen poručuje da je za unapređenje položaja medija neophodno da ustane celo društvo.\n“Dok ne ustane čitavo društvo ili bar njegovi ogromni segmenti ne shvate da su im mediji potrebni da dosegnu bilo kakvu vrstu normalnog života, dotle će bilo koja vlada moći da radi šta god hoće“, napominje Čečen.\nDodaje i da su mediji samo jedna od stvari koje su “zarobljene od sttane Aleksandra Vučića i Srpske napredne stranke“.\n“Mi smo samo jedan od mnogih drštvenih alata i institucija koje su ućutkane, zgrabljene i pretvorene u neku vrstu servisa za lične interese“, ukazuje Čečen.\nPrethodno EU će preduzeti mere protiv lažnih vesti i stranog mešanja u izbore\nSledeće Nenadić: Uzbunjivač iz Krušika neće moći da traži zaštitu zbog zakonskog nedostatka\nTop Tags lokalna samouprava istraživanje konkurs Srbija i Evropska unija Evropska komisija Evropska unija evropske integracije mediji OCD Društvo ljudska prava Vlada Republike Srbije vladavina prava Civilno društvo mladi


Biznis Autor:Milena Ilić Mirković18. mar. 202109:59 > 11:16\nVlada Srbije je još pre godinu dana donela uredbu po kojoj privrednicima pogođenim epidemijom koronavirusa i merama uvedenim radi njenog suzbijanja može da isplati do 80 odsto bruto zarada zaposlenih i nekima, koji su zatvoreni, i do 90 odsto fiksnih troškova. Pomoć je, međutim, bila daleko manja i svodila se uglavnom na povremenu isplatu novca koji pokriva cele ili deo minimalnih zarada, ne i poreze na njih.\nZastupnica udruženja Zaštitnik preduzetnika i privrednika Srbije Milena Amon podsetila je za Nova.rs da je Vlada Srbije pre nešto manje od godinu dana donela dve uredbe kojima je predviđena daleko veća pomoć privrednicima od one koju im je država od početka epidemije pružala.\nU pitanju su Uredba o usklađenosti državne pomoći radi otklanjanja štetnih posledica prouzrokovanih epidemijom kovida 19 i Uredba o usklađenosti državne pomoći radi otklanjanja ozbiljnog poremećaja u privredi prouzrokovanog epidemijom.\nZašto je pola minimalca privrednicima lažna mera pomoći\nPrve verzije oba dokumenta donete su još 10. aprila prošle godine, dok su treće, koje su trenutno na snazi, u Službenim glasniku objavljene 26. februara ove godine. U uredbi koja se odnosi na otklanjanje štetnih posledica navedeno je da opravdani troškovi za dodelu državne pomoći predstavljaju stvarni gubitak nastao kao direktna posledica epidemije.\nPritom se navodi da stvarni gubitak nastaje kao direktna posledica mera ograničavanja koje korisnika sprečavaju u obavljanju njegove delatnosti, a naročito:\n1) mera kojima se nalaže potpuni prestanak obavljanja delatnosti (zatvaranje ugostiteljskih objekata ili trgovina koje nisu nužne i dr.) ili prestanak delatnosti u određenim područjima (ograničenja letova ili drugih oblika prevoza do ili od određenih polazišta ili odredišta i dr.);\n2) mera kojima se u sektoru turizma isključuju određene kategorije putnika (školska putovanja i smeštaj za mlade i dr.);\n3) mera ograničavanja broja posetilaca u određenim sektorima ili delatnostima (industrija zabave, specijalizovani sajmovi, sportski događaji i dr.).\nU pitanju su, dakle, mere koje su upravo na snazi, a po kojima će do ponedeljka biti zatvoreno sve osim prodavnica prehrane, apoteka i benzinskih pumpi – što se svakako ne dešava po prvi put od početka epidemije.\nTako, na primer, ugostitelji, vlasnici turstičkih agencija i ostalih trgovina, trenutno spadaju u kategoriju koja trpi stvarni gubitak. A pomenuta uredba za njih predviđa i više vrsta pomoći.\nKoja pomoć je propisana\nU 6. Članu, uredbe koja se odnosi na otklanjanje teških poremećaja u privredi, navedeno je sledeće:\n“Mesečna subvencija za plate ne prelazi 80 odsto mesečne bruto plate zaposlenih čija je plata subvencionisana (uključujući poreze i doprinose poslodavca za obavezno socijalno osiguranje).”\nDosadašnja pomoć države bila je značajno manja od 80 odsto neto plate i ravnala se po minimalnoj, ne i stvarnoj zaradi zaposlenih. Tako će, na primer, sledećeg meseca poslodavci dobiti pola neto minimalca za zaposlene koji iznosi 16.000 dinara, dok njihovi bruto troškovi za minimalne plate iznose oko 50.000 dinara.\nTo znači da će u naredna tri meseća dobijati oko 32 odsto bruto minimalca, a u toku prvog i najvećeg paketa pomoći, kada su privrednici dobijali ceo neto miminalac, ta pomoć je iznosila oko 64 odsto stvarnih troškova.\nPrivrednicima bi značilo kada bi se primenjivao i Član 8a ove uredbe koji kaže da država može nadoknaditi deo fiksnih troškova poslovanja učesnicima na tržištu koji su usled epidemije smanjili ili obustavili svoje poslovne aktivnosti.\nTakođe je navedeno da intenzitet državne pomoći u ovom slučaju ne sme da premaši 70 odsto nepokrivenih fiksnih troškova učesnika na tržištu, odnosno 90 odsto fiksnih troškova kod mikro i malih preduzeća.\nMilena Amon kaže za Nova.rs da navedene delove uredbe iz nekog razloga ne sprovode ni Vlada ni lokalne samouprave.\n“Članovi 6, 7 i 8a koji se tiču pokrića fiksnih troškova i 80 odsto bruto zarada su nešto što je slično onome što su druge zemlje uradile kad su u pitanju privrednici pogođeni merama ograničenja”, objašnjava Amon.\nDodaje da se udruženje na čijem je čelu zalaže za primenu ove uredbe, jer ovo što je do sada uredila država za male privrednike i preduzetnike smatra nedovoljnim za njihov opstanak.\n“Mi smo krenuli sa aktivnostima gde će se lokalnim samoupravama uputiti pitanje zašto ne sprovode tu meru”, objašnjava.\nNa koji način je Vlada do sada pomagala privrednicima\nOd početka epidemije koronavirusa do sad Vlada Srbije je donela tri paketa mera. Prvi i najveći paket primenjivao se od maja prošle godine, kada je svima privrednicima odloženo plaćanje poreza do kraja prošle godine. Taj porez je, međutim, sada došao na naplatu dok epidemija i njene štetne posledice i dalje traju.\nDruga značajna pomoć odnosila se na isplatu pomoći u visini minimalne zarade za preduzetnike, mikro, mala i srednja preduzeća, odnosno subvencije 50 odsto minimalne zarade velikim preduzećima, čiji zaposleni su poslati na prinudni odmor zbog smanjenog obima poslovanja ili potpune obustave rada.\nU pitanju je bio neto iznos plate za zaposlene u visini minimalca koji na mesečnom nivou iznosi oko 32.000 dinara.\nDrugi paket pomoći bio je takođe prvenstveno usmeren na plate zaposlenih i uključivao je isplatu dva puta po 60 odsto od minimalne zarade, kao i odlaganje poreza i doprinosa na zarade za jedan meseca. Ovu pomoć od oko 18.000 dinara po zaposlenom poslodavci su dobili u avgustu i septembru. U međuvremenu nije bilo nikakve intervencije države, da bi ovog meseca bio najavljen treći paket pomoći.\nU okviru trećeg paketa, prva isplata polovine minimalne zarade, za mesec mart, trebalo bi da bude izvršena 8. aprila, a naredne uplate u maju i junu. Svaki put po 16.000 dinara.\nPored ukupno jednog i po minimalca, podršku u visini od još jednog punog minimalca dobiće ugostitelji, turstičke agencije, licencirani turistički vodiči i pratioci, hoteli, odmarališta i rentakar agencije.\nOva pomoć sve vreme nameće i obavezu koja podrazumeva da privrednici ne smeju smanjiti broj zaposlenih za više od 10 odsto do isteka tri meseca od isplate poslednjeg minimalca, kao i da ne mogu isplaćivati dividende.


Evra: "Niko kao Junajted" - Sportske.net\nEvra: "Niko kao Junajted"\nFrancuz u redovima Mančester Junajteda Patris Evra tvrdi da ne postoji nijedan tim koji ima karakter poput Mančester Junajteda.\nMančester Junajted je na dobrom putu da osvoji dvadesetu titulu u domaćem šampionatu, a priliku da napravi korak bliže ka tom poduhvatu, imaće u ponedeljak u meču sa Aston Vilom.\nDefanzivac "Crvenih Đavola" Patris Evra smatra da igrači njegovog tima nemaju neki poseban tretman zbog stava "nema predaje", nakon meča sa Vest Hemom i "vraćanja u život" dva puta na toj utakmici.\n"Smešno je to da nam ljudi u klubu ne daju nimalo kredita. Oni samo kažu, 'dobro je, izvadili su se, vratili su se", rekao je Evra.\n"Nismo se izvadili, to je karakter. To je stav. To je razlog zašto smo ovde i zašto se nadam da ćemo osvojiti titulu. Morate prihvatiti kritiku, ali ja ne vidim nijednu drugu ekipu sa više karaktera od ove", dodao je Evra.


Francuska ne želi slabu Rusiju, ali traži nešto zauzvrat - 29.08.2018, Sputnik Srbija\nFrancuska ne želi slabu Rusiju, ali traži nešto zauzvrat\nFrancuska ne želi slabljenje Rusije i nada se da će kao odgovor dobiti poštovanje i saradnju, izjavio je šef francuske diplomatije Žan Iv le Drijan na 26... 29.08.2018, Sputnik Srbija\n18:59 29.08.2018 (Osveženo: 19:38 29.08.2018)\n© Sputnik / Aleksej Filipov / Uđi u foto-galerijuŽan-Iv Le Drian\nFrancuska ne želi slabljenje Rusije i nada se da će kao odgovor dobiti poštovanje i saradnju, izjavio je šef francuske diplomatije Žan Iv le Drijan na 26. Konferenciji ambasadora Francuske u Parizu.\nPutin pozvan u Pariz\n28 Avgust 2018, 21:49\n„Što se tiče naših odnosa sa Rusijom, neki naši partneri smatraju tu zemlju neprijateljem i za to imaju svoje razloge. Međutim, Francuska ne traži ni izolaciju niti slabljenje Rusije. Sa druge strane, očekujemo poštovanje i saradnju“, rekao je ministar.\nLe Drijan smatra da je prerano slati mirovne snage UN u Donbas i da pre toga treba da prestanu borbe u skladu sa Minskim sporazumom. On priznaje da „konflikt na istoku Ukrajine ostaje linija razdora između EU i Rusije“.\n„To pokazuje produžetak sankcije (EU Rusiji)“, konstatovao je francuski ministar.\nPodsetimo, juče su mediji javili da je predsednik Rusije Vladimir Putin pozvan na obeležavanje 100. godišnjice završetka Prvog svetskog rata u oktobru ove godine u Parizu.


Ministar Bukvarević na godišnjici osnivanja Patriotske lige: Bošnjaci u Livnu su heroji - Bportal.ba - Najvažnije vijesti iz BiH\nMinistar za pitanja boraca i invalida odbrambeno-oslobodilačkog rata Salko Bukvarević prisustvovao je svečanoj akademiji u povodu obilježavanja formiranja Patriotske lige Livno.\nSvečanoj akademiji prisustvovali su pripadnici Patriotske lige i borci iz Kantona 10, te predstavnici PL BiH, ali i gosti iz Sarajeva, Hercegovačko-neretvanskog kantona, SBK, USK, Zvornika, Nevesinja kao i predstavnici izvršne i zakonodavne vlasti.\nObraćajući se prisutnima Bukvarević je objasnio rad i zalaganje Ministarstva u donošenju Zakona o pravima demobiliziranih branilaca i članova njihovih porodica, te je kazao da će u narednoj sedmici biti organiziran sastanak sa svim kantonalnim ministrima kako bi se iznašlo adekvatno rješenje i bili zbrinuti branioci koji imaju manje od 57 godina, koji nisu ostvarili prava kroz doneseni federalni zakon.\nS obzirom na to da je Bukvarević upoznat s problemom priznavanja ranije izdatih rješenja i izdavanjem novih u odjelu odbrane u Livnu, pozvao je prisutne da svoja prava traže zakonski definiranim procedurama, da pišu tužbe, molbe, zahtjeve i koriste sve raspoložive pravne lijekove jer je to jedini put za rješavanje ovakvih i sličnih problema, te da na tom putu ne smiju pokleknuti.\nUz čestitke organizatorima u povodu godišnjice formiranja PL-a Bukvarević je kazao i da su Bošnjaci u Livnu heroji jer je izuzetno teško biti Bošnjak u dijelu naše domovine u kojem se susreću s nizom problema ali istrajavaju u borbi i ne napuštaju svoja ognjišta.\nPrisutnima su se još obratili, u ime domaćina Mujo Sitnić i Sakib Halilović u ime PL BiH a svečanost je upotpunjena prigodnim kulturno-umjetničkim programom.\nOznačeno: patriotska liga livno, salko bukvarević\nPripadnici Federalne uprave civilne zaštite probili se do srebreničkog sela Luka\nPosted on 16. Januara 2019. 16. Januara 2019. Author Devleta Osmanagic\nNakon više od deset sati neprekidnog rada tim Federalne uprave civilne zaštite probio se do srebreničkog sela Luka. Kako su javili iz FUCZ, put dug 21 kilometar očišćen je od snijega, a pripadnici civilne zaštite do ovog srebreničkog sela su stigli u 2:40. Podsjetimo, selo Luka je već 20 dana bilo odsječeno od okolnih mjesta […]\nSalkić: Politički jaki i afirmisani Bošnjaci u Banja Luci su garancija za uklanjanje sistemske diskriminacije\nPotpredsjednik Salkić je razgovarao sa Osmanom efendijom Kozlićem, muftijom banjalučkim i imamima sa područja ovog muftijstva, a prisustvovao je i promociji Kur'ana s prijevodom Nurke Karamana. U svom obraćanju, potpredsjednik se zahvalio muftiji Kozliću, te poručio da je Islamska zajednica jedan od najvažnijih temelja očuvanja identiteta Bošnjaka u ovom entitetu, cijeloj Bosni i Hercegovini i […]\nUkinuta presuda protiv sutkinje Azre Miletić, Sud BiH nenadležan\nPosted on 10. Aprila 2018. 10. Aprila 2018. Author\nPrvostepena presuda, kako saznaje Balkanska istraživačka mreža Bosne i Hercegovine (BIRN BiH), ukinuta je zbog bitne povrede odredaba krivičnog postupka, što je bio jedan od žalbenih navoda odbrane na tu odluku. Apelaciono vijeće je u odluci pojasnilo da postoje važni razlozi koji opravdavaju prenošenje postupka na mjesno nadležni sud jer se na taj način mogu […]\nIz Sane kod Bosanskog Novog uklonjena zaostala aviobomba teška 226 kg


Predavanje - Veliki rat - Rotary Club Beograd Dedinje\nPredavanje – Veliki rat\nNa redovnom sastanku Kluba, u utorak 14.11.2017. godine, Predsednik Kluba Igor Mijatović održao je predavanje o Srbiji i Srbima u Velikom ratu (I svetski rat). Na predavanju smo imali priliku da vidimo sablju iz Velikog rata, ordenje, kao i srpske novine koje su izlazile u Bizerti. Prisetili smo se pobeda naše vojske u Cerskoj i Kolubarskoj bici, albanske golgote – najvećeg egzodusa stanovništva, dešavanjima na ostrvu Krf, kao i slavnog proboja Solunskog fronta kada je naša vojska za mesec dana prešla 700km u neverovatnom jurišu za oslobodjenje Srbije. Govorilo se i o junacima iz tog doba: kralju Petru Karađorđeviću – čika Peri, prestolonasledniku Aleksandru, Mišiću, Šturmu, Stepi, Putniku, Bojoviću, Pašiću i drugima. Na ovaj način naš Klub je obeležio 99 godina od proboja solunskog fronta i oslobodjenja Srbije.\n5 6 0 1 2


Infektolog Stevanović upozorio na mogućnost sudara korone i gripa - Društvo - Dnevni list Danas\nPočetna » Vesti » Društvo » Infektolog Stevanović upozorio na mogućnost sudara korone i gripa\nČlan vladinog Kriznog štaba za borbu protiv korona virusa Goran Stevanović upozorio je na mogućnost „sudara“ korone i sezonskog gripa na jesen.\nStevanović je za današnje Večernje novosti rekao da nadležni ne mogu sa sigurnošću da predvide kakva će biti ovogodišnja situacija sa virusom gripa i podsetio da je prošlogodišnja sezona bila blaga.\n„Očekujemo, jer se to pokazalo kao pravilo, da kada je sezona bila blaga, kao što je bila prošle godine, da za njom ide jači udar influence“, rekao je on.\nPrema njegovim rečima, najgora moguća varijanta je da se jedna osoba istovremeno zarazi korona virusom i gripom.\n„Ono čega se mi infektolozi najviše pribojavamo, a to se pokazalo na početku epidemije u Italije, na primer, najgora moguća varijanta je istovremena i infekcija kod jednog bolesnika i kovdom i gripom a dan nije vakcinisan ni protiv jedne bolesti“, rekao je on.\nStevanović se nada da do toga neće doći jer, kako je naveo, Srbija ima efikasna cepiva i mere prevencije.\nGoran StevanovićInfektologKorona virusKovid 19Beograd


Počinje prodaja novog Tourana | Krupljani.BA\nPočinje prodaja novog Tourana\nVolkswagen je objavio zvaničan početak prodaje druge generacije monovolumena Touran koji je svoju svjetsku premijeru imao na Sajmu automobila u Ženevi.\nKreiran na evolutivnom pristupu i zasnovan na platformi Golfa VII, novi Touran duži je 130 milimetara od svog istoimenog prethodnika, a većina korisnih dodatnih milimetara (113) raspoređena je između osovina, što će ponajbolje osjetiti putnici na zadnjim sjedištima. Touran je dobio i veći prtljažni prostor koji sada uz iskorištena sjedišta može primiti 1.040 litara,a sklapanjem zadnjih sjedišta zapremina prtljažnika raste na ogromnih 1.980 litara. Automobil će se nuditi sa 5 ili 7 sjedišta.\nIako je novi Touran veći u svim pravcima, inžinjerima je pošlo za rukom da ga olakšaju 62 kilograma u odnosu na prvu generaciju. Među raskošan spisak opcione opreme spadaju LED svjetla, trozonski klima-uređaj i posljednja generacija multimedijalnog sistema koji podržava Android Auto, CarPlay i MirrorLink.\nNajslabiji benzinski Touran pokreće 1,2-litarski TSI motor koji preko 6-stepenog ručnog mjenjača na prednju osovinu šalje 120 KS. Uz snažniji 1,4-litarski TSI stiže 150 KS i ručni ili (opciono) automatski DSG mjenjač sa 7-stepeni prenosa. Prvi u ponudi turbodizelskih motora je 1,6-litarski TDI (Euro 6) sa 110 KS koji se nudi sa 6-stepenim ručnim ili 7-stepenim DSG mjenjačem, a slijedi ga dvolitarski TDI motor sa 150 KS uz koji se opciono može dobiti 6-stepeni DSG mjenjač.\nCijena osnovnog Tourana (1.2 TSI Trendline) u Njemačkoj iznosi 23.350 eura, a najskuplji u ponudi je model 2.0 TDI DSG Highline za koji treba izdvojiti 35.425 eura.


Da li i kada raditi testiranja na antitela, koji testovi su najpouzdaniji… – DnevniZurnal\nby admin 26/10/2021, 19:14 1.7k Views\nMarija Gnjatović sa Instituta za primenu nuklearne energije izjavila je za N1 da je važno da se testiranje na kovid drži pod kontrolom i koriste kvalitetni seritifikovani testovi. Prema odluci Vlade, test za kovid propusnice, bilo da je antigenski ili na prisustvo antitela radi se samo u laboratorijama u državnom vlasništvu koje su akreditovane. Gnjatović kaže da se sa tom odlukom slaže, jer uzimanje uzorka, kada se uradi neprofesionalno, može da dovede do lažnih rezultata i stvaranja lažne sigurnosti da smo bezbedni.\nOna je u „Danu uživo“ N1 rekla i da što se tiče zelenog sertifikata, kao i kovid propusnica oduvek mogao da se unese samo rezultat dobijen u državnim laboratorijama, kako za antitela, tako i za antigenske testove. Gnjatović kaže da privatne laboratorije i dalje mogu da rade testiranje i na antitela i ispitivanje antigenskim testom, ali takvi rezultati se nikad nisu unosili u zeleni sertifikat. Dodaje da je ona za to da se to pravo proširi i na privatne laboratorije, pod uslovom da se koriste kvalitetni, od EU sertifikovani testovi i da ih izvode osobe koje su obučene za to.\nIstakla je da ne može da komentariše odluku države da se prihvataju testovi samo iz državnih laboratorija i dodala da zna da se u većini laboratorija u zemlji koriste kvalitetni testovi.\n„EU je formirala radnu grupu da kontroliše kvalitet testova i postoji spisak odobrenih testova. Većina laboratorija takve testove koristi. Ne bih mogla da komentarišem odakle odluka Vlade da važe samo testovi iz državnih laboratorija“, istakla je Gnjatović.\nUpitana šta je sigurnije, uraditi antigenski ili test na antitela, ona kaže da ta dva testa daju potpuno različite informacije. Antigenski se koristi da dokaže da li smo trenutno inficirani i on je pouzdan u samo prvih sedam dana od pojave simptoma. Pored toga, najveći broj testova ima osetljivost oko 80 osto i mogu se „desiti propuštanja“ posebno kod asimptomatskih slučajeva, rekla je Gnjatović.\nKada su u pitanju testovi na antitela, ona su dokaz da smo nekada bili izloženi virusu i koriste se i da pokažu da smo preležali kovid. Dr Gnjatović kaže da je veliki broj ljudi prošao infekciju, a da nije u radio PCR test, pa su išli na jeftiniju varijantu da dokažu pristustvo antitela i ona jesu dokaz da će te osobe biti mnogo ređe nosioci virusa, budući da se reinfencije retko dešavaju i ti ljudi jesu zaštićeni.\nUpitana da li su testovi na antitela validni i da je bilo raznih mišljenja i preporuka lekara da ih ne bi trebalo raditi, Gnjatović kaže da što se tiče prirodne infekcije, odnosno zaražavanja koronavirusom, jasno da antitela ukazuju da je ta osoba zaštićena, budući da su reinfekcije retke. Kaže i da količina antitela posle preležanog kovida zavisi i od toga koliko su bili ozbiljni simptomi, a da ozbiljnija klinička slika izaziva veći broj antitela.\nOna je rekla i da posle vakcina antitela u proseku traju oko šest meseci i da je kod svih vrsta vakcina to vrlo slično.\nUkazuje i da su odgovori organizma na vakcine individulani i po dužini trajanja antitelnog odgovora i zaštite koju pružaju.\nGnjatović je naglasila da je sigurno da kombinacija prirodne infekcije i vakcine daju dobru i dugotrajnu zaštitu.\nPrirodni imumitet stečen pre vakcinacije pruža dugotrajnu zaštitu, a vakcinacija samo pojačava i produžuje odgovor. Isto je i kad se vakcinišemo pa preležimo kovid, kaže Gnjatović.\nOna je naglasila i da će kod nekih osoba vakcina stvoriti potpunu zaštitu a kod nekih se neće stvoriti takav imunitet da potpuno spreči infekciju, ali će svaka vakcinisana osoba razviti blažu kliničku sliku nego da nije vakcinisana. To, dodaje pokazuju i podaci iz bolnica. Vakcine jesu jedini načini da izađemo iz ovog talasa epidemije, kaže.\nby admin 08/12/2021, 14:36\nby admin 08/12/2021, 13:43\nby admin 08/12/2021, 13:14\nŠekler o omirkonu: Nema kašlja, curenja nosa, upale pluća\nby admin 08/12/2021, 10:01\nSoj omikron delimično izbegava zaštitu vakcine Fajzer\nby admin 08/12/2021, 09:36\nby admin 08/12/2021, 00:21\nNa administrativnom prelazu Jarinje primećeni ukrajinski i američki pripadnici Kfora


Beograd, 18. April 2013. PR Objave: Saopštenje -\nMreža organizacija za decu Srbije – MODS smatra izuzetno važnim proces koji je započet sprovođenjem Zakona o osnovama sistema vaspitanja i obrazovanja koji treba da obezbedi da obrazovanje u Srbiji bude inkluzivno – obrazovanje u školi koja će biti prilagođena učenicima kako bi dostigli svoj optimalni razvoj bez obzira na lična svojstva.\nČlanice MODS-a, koje kao svoj cilj imaju povećanje socijalne uključenosti dece, pokazuju veliki interes za obrazovni sistem jer je dostupnost kvalitetnom obrazovanju ključna za socijalnu inkluziju – da sva deca ostvare svoje pravo na život u porodici i svom neposrednom okruženju, lokalnoj zajednici.\nZato podržavamo naše članice koje su izrazile zabrinutost i nedavno objavile saopštenje za javnost, reagujući na napise u medijima u kojima ima naznaka da se pripremaju izmene Zakona o osnovama sistema vaspitanja i obrazovanja i bojazan da bi promene mogle da utiču na dalji razvoj inkluzivnog obrazovanja.\nMODS u saradnji sa svojim članicama aktivno prati sprovođenje Zakona o osnovama sistema vaspitanja i obrazovanja, posebno deo koji se odnosi na praćenje obrazovanja po inkluzivnim principima. Imajući u vidu da se inkluzivno obrazovanje sistemski sprovodi od 2009. godine, još uvek je rano govoriti o efektima inkluzivnog obrazovanja u celini obrazovnog i vaspitnog sistema. U ovom periodu preduzeti su značajni koraci na unapređivanju pravednosti, dostupnosti i kvaliteta obrazovnog i vaspitnog sistema. Inkluzivno obrazovanje je stalni proces omogućavanja što većeg uključivanja sve dece u vaspitni i obrazovni sistem koji uvek teži svom cilju "kvalitetno obrazovanje za sve".\nEvidentno je da je inkluzivno obrazovanje uticalo i na podizanje kvaliteta obrazovanja u celini jer je podstaklo zaposlene u obrazovnim i vaspitnim ustanovama da unapređuju svoj rad, primenjuju nove metode i kombinuju različita nastavna i didaktička sredstva, podižući svoje kompetencije i kvalitet svog rada.\nU isto vreme možemo reći da postoji prostor za unapređenje procesa primene zakona i podrške na lokalnom nivou, unapređenje rada Interresornih komisija koje određuju vrstu podrške koja je potrebna za kvalitetno uključivanje dece u obrazovni sistem.\nMinistarstvo prosvete, nauke i tehnološkog razvoja do sada je u više navrata slalo jasne poruke i garancije da će se i dalje nastaviti sa razvojem inkluzivnog obrazovanja. Uspesi i uloženi napori prepoznati su i u međunarodnoj zajednici, te je Ministar predstavio dosadašnje rezultate na redovnom zasedanju Izvršnog odbora UNICEF-a u Njujorku, kao i na poziv regionalnog centra UNICEF-a u Ženevi.\nStoga, apelujemo da Srbija ostane na putu izgrađivanja pravednijeg društva za sve svoje građanke i građane, a prvi korak njihovog ravnopravnog uključivanja u život zajednice je ostvarivanje prava na obrazovanje bez diskriminacije.\nObrazovanje, udruzenje roditelj


KBC "Bežanijska kosa" | Odeljenje fizikalne medicine i rehabilitacije\n»Odeljenje fizikalne medicine i rehabilitacije»\nFizikalna medicina i rehabilitacija bavi se ranom rehabilitacijom bolesnika koji se nalaze na lečenju u našoj ustanovi posle povreda i oboljenja, a posebno nakon operativnih zahvata. Cilj rane rehabilitacije jeste osposobljavanje bolesnika aktivnostima dnevnog života.\nFizikalna medicina i rehabilitacija sprovodi savremen pristup timskim radom u psihofizičkoj rehabilitaciji pacijenata, kao i radu sa porodicom pacijenta u cilju prevladavanja i savladavanja novonastale situacije, kako za pacijenta, tako i za porodicu.\nTimski rad fizijatra, terapeuta, psihologa i socijalnog radnika omogućuje sprovođenje ovog savremenog oblika lečenja, u čemu smo jedinstveni i prepoznatljivi.\nU tom cilju sprovodi fizikalnu terapiju (najsavremenije oblike magnetoterapije, laseroterapije, elektroterapije i krioterapije), kineziterapiju i obuku u aktivnostima dnevnog života.\nNaš prioritet, a ujedno i svetski standard lečenja, jeste poboljšanje kvaliteta života i obuka u aktivnostima svakodnevnog života bolesnika, kao i njihove porodice nakon sprovedenog operativnog zahvata ili novodijagnostikovanog hroničnog oboljenja.\nRehabilitacija bolesnika koji se operativno leče, započinje preoperativnom pripremom kroz obuku i kasnije sprovođenje prevencije komplikacija operacije, a intenzivno se sprovodi od prvog postoperativnog dana.\nPorodici bolesnika nakon infarkta srca, ugradnje veštačkih zglobova, operacije dojke, onkoloških bolesti i amputacije udova, daju se uputstva kako mogu aktivno učestvovati u njihovom oporavku dok su na lečenju u bolnici, kao i po dolasku kući. Porodica prolazi kroz obuku kako koristiti, kao i kako pomoći bolesniku sa novim pomagalima nakon operativnih zahvata.\nBolesnici nakon ortopedsko-traumatoloških zahvata, operacije dojke i infarkta srca, mogu nastaviti započetu rehabilitacije u nadležnim rehabilitacionim centrima.\nFizijatri subspecijalisti angiologije učestvuju u dijagnostici i lečenju bolesti krvnih sudova- arterija i vena. Pregled se može zakazati na telefon (011) 2095 618.\nFizijatar–reumatolog bavi se dijagnostikom i lečenjem bolesti reumatskog porekla, kako degenerativne prirode, tako i sistemskih bolesti vezivnog tkiva. Pregled se može zakazati lično na šalteru ili na tel (011) 3010 777 lokal 218.\nU okviru naše službe radi se dijagnostika osteoporoze na osteodezintometru (aparat DEXA), a pregled se može zakazati telefonom svaki radni dan od 12:00 – 13:00 časova na telefon (011) 2095 618.\nElektromioneurografski (EMNG) pregledi se zakazuju u sobi 38 Poliklinike KBC-a, nakon što lekar pregleda svu donetu dokumentaciju.\nOdsek za ranu rehabilitaciju\nU odseku za ranu rehabilitaciju rade fizijatri i viši terapeuti koji se bave osposobljavanjem pacijenta za aktivnosti dnevnog života nakon oboljevanja, povreda i operativnih zahvata. Bolesnici se prema postojećim mogućnostima vertikalizuju, rekondicioniraju i obučavaju u korišćenju pomagala, čime se preveniraju komplikacije operativnog zahvata.\nOdsek za fizikalnu terapiju i dijagnostiku\nU odseku za fizikalnu terapiju i dijagnostiku rade fizijatri i srednji terapeuti i sprovodi se fizikalna terapija: elektroterapija, krioterapija, “shockwave” terapija, kinezitejp i preporuka za kineziterapiju. Vrše se subspecijalistički pregledi fizijatra-reumatologa i fizijatra-angiologa, kao i osteodezintometrijski i EMNG pregled.\nPregled fizijatra subspecijaliste angiologije\nDijagnostika osteoporoze na osteodenzitometru (aparat DEXA)\nElektromioneurografski pregled (EMNG)\nPregled i terapija psihologa\nNačelnik i glavni tehničar odeljenja\nNačelnik odeljenja, doktor specijalista fizikalne medicine i rehabilitacije – reumatolog


Školicu engleskog jezika u vrtiću "Pinokio" deca pohađaju u periodu od oktobra tekuće godine do kraja juna-naredne, dva puta nedeljno u trajanju od sat vremena po času.\nOksfordov udžbenik “Cookie and friends”, predviđen za različite uzraste predškolaca sastoji se iz 3 nivoa: početnog, nivoa A i nivoa B. Pomenuti nivoi dovoljni su da deca, za vreme trajanja kursa, nauče osnove engleskog jezika: pozdrave, boje, brojeve, nazive članova porodice, predmeta koji ih okružuju, životinja i delova tela. Znaće da opišu odeću koju nose, kažu gde se određeni predmet nalazi u prostoriji, čestitaju Uskrs i Novu godinu, broje do trideset, nabroje dane u nedelji, mesece u godini, itd.\nGrupe su heterogene (deca različitog nivoa znanja rade u isto vreme) što se, po mišljenju profesorke, pokazalo kao velika prednost. Ona se sastoji u tome što deca naprednijeg nivoa znanja engleskog konstantno ponavljaju i primenjuju ranije naučeno prilikom konverzacije. Sa druge strane deca koja pohađaju početne nivoe selektivno usvajaju elemente naprednijih nivoa, što im olakšava kasnije učenje.


VUČIĆ NA VOJNOJ PARADI U NIŠU: ČUVAĆEMO MIR, ALI SMO U SVAKOM TRENUTKU SPREMNI DA SE BRANIMO\nPosle ulaganja u ratno vazduhoplovstvo, Srbija mora da se okrene pešadiji i nabavci vozila, a onda moramo da vidimo šta ćemo da preduzmemo oko sajber ratovanja i uvođenja robota, što nam je potrebno za budućnost, rekao je predsednik Srbije\nAleksandar Vučić je najavio da će ove godine plate u vojsci i policiji biti „značajno povećane“ i dodao da je budžet za vojsku i policiju „nikad veći“\nOn je danas u Nišu razgovarao i sa liderom Demokratskog fronta Andrijom Mandićem, koga je Viši sud u Podgorici juče osudio na pet godina zatvora zbog „pokušaja terorizma“ na izborni dan u Crnoj Gori, oktobra 2016. godine\nPrema nezvaničnim procenama, paradi je prisustvovalo više od dvadeset hiljada građana\nPredsednik Srbije Aleksandar Vučić ocenio je danas u Nišu da je bezbednosna situacija u zemlji i regionu „izuzetno složena“ i da će Srbija „nastojati da čuva mir i stabilnost“, ali istovremeno biti spremna da se brani u slučaju potrebe.\n– Srbija će se ponašati ozbiljno i odgovorno i čuvati mir i stabilnost, ali će se držati jedne od retkih tačnih rečenica Josipa Broza Tita: „živimo kao da će 100 godina biti mir, a spremamo se da u svakom trenutku branimo svoju zemlju“- rekao je Vučić na konferenciji za novinare, održanoj pred vojno- policijsku paradu „Odbrana slobode“, organizovanu povodom Dana pobede nad fašizmom, koji je bio juče.\nVučić je za ovu godinu najavio „značajno povećanje plata u vojsci i policiji“.\nOn je ocenio da su „vojne jedinice sve pripremljenije, opremljenije i obučenije“, a da budžet za vojsku i policiju „nikada nije bio veći“, što „omogućava jednoj relativno maloj suverenoj zemlji da vodi nezavisnu politiku“.\n– Naš cilj je da za dve ili tri godine izvedemo (na paradu, p.a.) 10.000 ljudi sa snažnim naoružanjem. Ako Rusija može da izvede 13.000, mi možemo 10.000. Ali, nadamo se da sve to nećemo morati da upotrebimo jer ovakva opremljenost i obučenost treba da posluži za odvraćanje potencijalnog agresora- rekao je Vučić.\nOn je najavio da će u septembru ili oktobru ove godine u Srbiju doći predstavnici centralne vojne komisije Kine, kako bi se dogovorio nastavak saradnje sa tom velikom zemljom, koja za sada pomaže u razvoju tehnologije za srpske bespilotne letelice „pegaz”.\n– Posle ulaganja u ratno vazduhoplovstvo, Srbija mora da se okrene pešadiji i nabavci vozila. Onda moramo da vidimo šta ćemo da preduzmemo oko sajber ratovanja, uvođenja robota i modernizacije, što nam je potrebno za budućnost- rekao je on.\nU okviru današnjeg Prikaza sposobnosti Vojske Srbije i Ministarstva unutrašnjih poslova „Odbrana slobode“ mogli su da se vide svečani defile pešadijskog, motorizovanog i vazduhoplovnog ešalona, egzercir Garde i padobranski desant Specijalne brigade Vojske Srbije.\nU paradi je učestvovalo više od 4.000 pripadnika Vojske Srbije i MUP-a, oko 300 borbenih i neborbenih vozila i sistema i oko 40 vazduhoplova, među kojima i avioni „orao“, „mig- 29“ i „supergaleb G- 4“, kao i helikopteri „Mi 35M“, „Mi- 8“, „gama“ i „gazela“.\nNa paradi su prvi put učestvovali kadeti, kao i vojni i policijski veterani iz ratova devedesetih na prostoru bivše Jugoslavije i NATO agresije. Ministar odbrane Aleksandar Vulin je neposredno pre parade najavio da bi predlog zakona o pravima ratnih veterana iz svih ratova, koji priprema Ministarstvo za rad, zapošljavanje, boračka i socijalna pitanja, „ubrzo“ trebalo da uđe u skupštinsku proceduru, a da će tim zakonom prava te kategorige građana „biti sačuvana, a mnoga i unapređena“.\nPo završetku parade predsednik Srbije je dao je ocenu za tu manifestaciju: „vrlo dobar“, uz poruku vojnicima i policajcima da su „njihov rad, trud, marljivost, opremljenost i obučenost- ponos Srbije“.\n– Veliko hvala za ovaj veličanstveni dan u kojem smo na impresivan način obeležili Dan pobede nad fašizmom. Srbija je slobodna zemlja i nikome neće dozvoliti da njena sloboda bude ugrožena- zaključio je on.\nVojno- policijskoj paradi prisustvovali su osim Vučića i predsednica Skupštine Srbije Maja Gojković, ministri Aleksandar Vulin, Nebojša Stefanović, Nenad Popović, Zoran Ðorđević, Nela Kuburović, Aleksandar Antić i Branko Ružić.\nU svečanoj loži bili su i predsedavajući Predsedništva BiH Milorad Dodik, predsednica Republike Srpske Željka Cvijanović, direktor BIA Bratislav Gašić, generalni sekretar predsednika Srbije Nikola Selaković.\nPredsednik Srbije Aleksandar Vučić razgovarao je danas u Nišu sa liderom Demokratskog fronta Andrijom Mandićem o „aktuelnoj političkoj situaciji u regionu“, saopšteno je instagram nalogu „budućnostsrbijeav“. U razgovorima je učestvovao i Milorad Dodik. Mandić je odlukom Višeg suda u Podgorici u četvrtak osuđen na pet godina zatvora zbog „pokušaja terorizma“ na izborni dan u Crnoj Gori, oktobra 2016. Godine.\nKabinet predsednika Srbije saopštio je da se Vučić juče sastao i sa predsednikom Komiteta za međunarodne poslove Saveta Ruske federacije Konstantinom Kosačovom, sa kojim je razgovaro o „daljem razvoju političkih odnosa“, kao i „konkretnim merama za jačanje bilateralne ekonomske saradnje“.


Potrebno formirati pravni tim u vezi radioaktivnog otpada\n08/06/2019 | 16:38 ⇒ 16:39 | Izvor: SRNA\nNačelnik opštine Novi Grad Miroslav Drljača smatra da po pitanju planova Hrvatske da odlaže radioaktivni otpad u opštini Dvor, na samoj granici sa Republikom Srpskom i BiH, osnovni pravac djelovanja treba da bude završetak ideje da se formira pravni tim.\nDrljača je rekao Srni da je pozitivno što se završava procedura donošenja akata o zaštiti rijeke Une - studija zaštite je u završnoj fazi i treba da bude gotova do kraja juna, a zatim slijedi javna rasprava, nakon čega odluku o proglašenju parka prirode treba da donese Vlada Republike Srpske.\n- Važno je da sve bude završeno prije septembra kad Hrvatska treba da se izjasni o slovenačkom prijedlogu da kompletan otpad iz Elektrane `Krško` bude odlagan u Sloveniji - rekao je on.\nDrljača smatra da je takvo rješenje praktičnije i dodao da za lokaciju Vrbina u Sloveniji nema protivljenja i sporova.\n- Poplave u maju ove godine još jednom su pokazale koliko je lokacija koju je odabrala Hrvatska neadekvatna, s obzirom da je područje i plavno i trusno - naveo je on.\nPrema njegovim riječima, opština Novi Grad je prisiljena da se bavi pitanjima koja nisu u njenoj nadležnosti, jer iz Hrvatske i dalje nema zvaničnih informacija, a u BiH još uvijek nije formiran ni Savjet ministara.\n- Mi se u lokalnoj upravi bavimo pitanjima koja u stavri nisu u našoj nadležnosti. To je pitanje sigurnosti građana BiH. Ipak, moramo potencirati ovo pitanje i vjerujem da smo aktivni - kaže Drljača.\nOn je naveo da je značajna podrška Zelenog kluba, kojeg čine poslanici različitih nivoa vlasti, a u čijoj organizaciji je o problemu odlaganja radioaktivnog otpada održana međunardona konferencija u Sarajevu.\n- Imao sam priliku da na sjednici Skupštine Saveza opština i gradova Republike Srpske u aprilu, u okviru dnevnog reda govorim o ovom problemu i upozorio sam na sve izazove zbog takvog objekta na samoj granici. Usvojena je odluka kojom su u potpunosti podržane aktivnosti opštine Novi Grad u vezi protivljenja i zahtjeva od zajedničkih institucija BiH da se preduzmu odgovarajuće mjere, uključujući i međunarodnu arbitražu - rekao je Drljača.\nReakcija nadležnih institucija zatražena je i na međunarodnoj konferenciji u Sarajevu 25. marta, a zatim i na tematskoj sjednici Skupštine opštine Novi Grad 5. aprila.\nDrljača kaže da je upućen dopis kojim je zatražen sastanak predstavnika opštine Novi Grad sa predsjedavajućim Predsjedništva BiH Miloradom Dodikom.\nHrvatska planira da radioaktivni otpad, koji je obavezna preuzeti iz nuklearne elektrane "Krško", odlaže u kasarni Čerkezovac u opštini Dvor, u neposrednoj blizini opštine Novi Grad.